cyanic-selkie/wikianc huggingface dataset:
ಪಾಮ್ ಸಂಡೆ
ಅನೇಕ ಕ್ರೈಸ್ತ ಚರ್ಚ್ ಗಳಲ್ಲಿ, ಪಾಮ್ ಸಂಡೆಯನ್ನು ಚರ್ಚ್‌ನಲ್ಲಿ ನೆರೆದಿರುವ ಭಕ್ತರಿಗೆ ತಾಳೆಎಲೆ(ಗರಿ)ಗಳನ್ನು (ಆಗಾಗ್ಗೆ ಶಿಲುಬೆಗಳಿಗೆ ಕಟ್ಟಲಾಗುತ್ತದೆ) ವಿತರಿಸುವ ಮೂಲಕ ಆಚರಿಸಲಾಗುತ್ತದೆ. ತಾಳೆಗಿಡಗಳಿಗೆ ಹಿತಕರವಲ್ಲದ ಹವಾಮಾನದಲ್ಲಿ ಆ ದಿನದ ಆಚರಣೆಗಳಿಗೆ ತಾಳೆ ಎಲೆಗಳನ್ನು ಒದಗಿಸುವುದು ಕಷ್ಟವಾದಾಗ ಇದರ ಬದಲಿಗೆ  ಬಾಕ್ಸ್,ಯೂ ಮರ, ವಿಲ್ಲೊಮರ ಮತ್ತು ಇತರ ಸ್ಥಳೀಯ ಮರಗಳ ಕೊಂಬೆಗಳನ್ನು ಬಳಸುತ್ತಿದ್ದರು. ಭಾನುವಾರವನ್ನು ಯಾವಾಗಲು ಈ ಮರಗಳ ಹೆಸರುಗಳಿಂದ ಸೂಚಿಸಲಾಗುತ್ತಿತ್ತು, ಉದಾಹರಣೆಗೆ ಯೂ ಸಂಡೆ ಅಥವಾ ಸಾಮಾನ್ಯ ಪದಗಳಿಂದ ಬ್ರಾಂಚ್ ಸಂಡೆ  ಎಂದು ಕರೆಯಲಾಗುತ್ತಿತ್ತು.
ಸುವಾರ್ತೆಗಳ ಪ್ರಕಾರ ಯೇಸುಕ್ರಿಸ್ತ ಜರೂಸಲಮ್ ಗೆ ಬರುವ ಮೊದಲು ಬೆಥಾನಿ ಮತ್ತು ಬೆಥಪೇಜ್ ನಲ್ಲಿ ತಂಗಿದ್ದ ಎಂದು ಹೇಳಲಾಗಿದೆ ಹಾಗು  ಅಲ್ಲಿ ಯೇಸುಕ್ರಿಸ್ತ ಲಜಾರಸ್ ಮತ್ತು ಅವನ ಸಹೋದರಿಯರಾದ ಮೇರಿ ಮತ್ತು ಮಾರ್ಥಾರೊಡನೆ ರಾತ್ರಿ ಭೋಜನ ಸ್ವೀಕರಿಸಿದ್ದ ಎಂದು ಗಾಸ್ಪೆಲ್ ಆಫ್ ಜಾನ್‌ನಲ್ಲಿ ತಿಳಿಸಲಾಗಿದೆ. ಆಗ ಅಲ್ಲಿ ಯೇಸು ಕ್ರಿಸ್ತ ಇಬ್ಬರು ಶಿಷ್ಯರನ್ನು ಎಂದಿಗೂ ಪ್ರಯಾಣಕ್ಕೆ ಬಳಸದೇ ಕಟ್ಟಿಹಾಕಿರುವ ಕತ್ತೆಯನ್ನು ಹುಡುಕಿ ಕರೆದುಕೊಂಡುಬರಲು ಅವರನ್ನು ಪಕ್ಕದ ಊರಿಗೆ  ಕಳುಹಿಸಿದ ಹಾಗು ಇದನ್ನು ಪ್ರಶ್ನಿಸಿದರೆ ಪ್ರಭುಗಳಿಗೆ ಕತ್ತೆ ಬೇಕಾಗಿದ್ದು, ಅದನ್ನು ಹಿಂದಿರುಗಿಸಲಾಗುವುದು ಎಂದು ಹೇಳಲು ತಿಳಿಸಿದ. ನಂತರ ಯೇಸುಕ್ರಿಸ್ತನ ಪ್ರಯಾಣವನ್ನು ಹಿತಕರವಾಗಿಸಲು ಶಿಷ್ಯಂದಿರು ಹೊದಿಕೆಗಳನ್ನು ಮೊದಲು ಕತ್ತೆಯ ಮೇಲೆ ಹಾಕುವುದರೊಂದಿಗೆ ಆ ಕತ್ತೆಯ ಮೇಲೆ ಕುಳಿತು ಜರೂಸಲಮ್‌ಗೆ  ಏಸುಕ್ರಿಸ್ತ ಪ್ರಯಾಣ ಬೆಳಸಿದನೆಂದು ಸುವಾರ್ತೆಗಳು ತಿಳಿಸಿವೆ. ಈ ಸುವಾರ್ತೆಗಳು ಜರೂಸಲಮ್ ಗೆ ಯೇಸು ಕ್ರಿಸ್ತ ನ ಪ್ರಯಾಣ ಹೇಗೆ ಸಾಗಿತ್ತು ಹಾಗು ಅಲ್ಲಿಯ ಜನರು ಹೇಗೆ ಅವರ ಮೇಲಂಗಿಗಳನ್ನು ಅವನ ಮುಂದೆ ಹಾಸಿದರು ಮತ್ತು ಹೇಗೆ ಮರಗಳ ಸಣ್ಣ ಕೊಂಬೆಗಳನ್ನು ಕೂಡ ಅವನ ಮುಂದೆ ಇರಿಸಿದರು ಎಂಬುದನ್ನು ನೆನಪಿಸುತ್ತವೆ. ಜನರು ಸ್ತೋತ್ರ118 ರ ಭಾಗವನ್ನು ಹಾಡಿದರು- ... ''ಯಾರು ದೇವರ ಹೆಸರಿನಲ್ಲಿ ಬರುತ್ತಾನೋ ಅವನು ಧನ್ಯ. ನಮ್ಮ ತಂದೆಡೇವಿಡ್ ನ ಮುಂದೆ ಬರಲಿರುವ ಸಾಮ್ರಾಜ್ಯ ಧನ್ಯ. '' . ಈ ಪ್ರವೇಶ ಯಾವ ಕಡೆಯಿಂದ ನಡೆಯಿತು ಎಂಬುದು ಖಚಿತವಾಗಿಲ್ಲ; ಯೆಹೂದ್ಯರ ವಿಮೋಚಕ ಜರೂಸಲಮ್ ಗೆ ಗೋಲ್ಡನ್ ಗೇಟ್ ನಿಂದ ಬಂದನೆಂದು ನಂಬಿರುವ ಕಾರಣ, ಯೇಸು ಕ್ರಿಸ್ತ ಈ ಗೇಟ್ ನ ಮೂಲಕವೇ ಬಂದಿರಬಹುದು ಎಂದು ಕೆಲವು ವಿದ್ವಾಂಸರು ವಾದಿಸಿದ್ದಾರೆ; ಮಂದಿರಕ್ಕೆ ನೇರವಾಗಿ ದಾರಿ ಕಲ್ಪಿಸುವ ಮೆಟ್ಟಿಲುಗಳನ್ನು ಹೊಂದಿರುವ ದಕ್ಷಿಣದ ಪ್ರವೇಶವಿರಬಹುದು ಎಂದು ಕೆಲವು ವಿದ್ವಾಂಸರು ಭಾವಿಸುತ್ತಾರೆ( ಕಿಲ್ ಗಲ್ಲೆನ್ 210)
ಸಾಂಕೇತಿಕತೆ
thumb|left|300px|ಆಸ್ಟ್ರಿಯದ ಜಿರಿಲ್‌ನ ಪ್ಯಾರಿಷ್ ಚರ್ಚ್ ನಲ್ಲಿರುವ ಜರೂಸಲಮ್‌ಗೆ ಕ್ರಿಸ್ತನ ಪ್ರವೇಶದ ಚಿತ್ರಾಲಂಕಾರ.
ಪ್ರಾಚೀನ ನಿಯರ್ ಈಸ್ಟ್‌ನ ಅನೇಕ ಪ್ರದೇಶಗಳಲ್ಲಿ ಅತ್ಯಂತ ಗೌರವಾದರಕ್ಕೆ ಪಾತ್ರರೆಂದು ಭಾವಿಸಲಾದ ವ್ಯಕ್ತಿ ಕ್ರಮಿಸುವ ಹಾದಿಯನ್ನು ಹಾಸುವುದು ಸಾಮಾನ್ಯ ಸಂಪ್ರದಾಯವಾಗಿದೆ. ಜೆಹೊಶಫತ್ ನ ಮಗನಾದ ಜೆಹುವನ್ನು ಈ ರೀತಿಯಾಗಿ ಗೌರವಿಸಲಾಯಿತು ಎಂದು ಹೀಬ್ರೂ ಬೈಬಲ್ (2Kings 9:13) ವರದಿಮಾಡಿದೆ(ತಿಳಿಸಿದೆ). ಜನರು ಯೇಸುಕ್ರಿಸ್ತನಿಗೆ ಈ ರೀತಿಯ ಗೌರವವನ್ನು ಕೊಡುತ್ತಿದ್ದರು ಎಂದು ಸಮಾನದೃಷ್ಟಿಯ ಸುವಾರ್ತೆಗಳು ಮತ್ತು ಜಾನ್ ನ ಸುವಾರ್ತೆ ಹೇಳಿವೆ. ಆದರೂ ಸುವಾರ್ತೆಗಳಲ್ಲಿ ಜನರು ರಸ್ತೆಯಲ್ಲಿರುವ ರಷಸ್ ಗಿಡವನ್ನು ಕತ್ತರಿಸಿದರು ಹಾಗೂ ಅವರ ಹೊದಿಕೆಗಳನ್ನು ಹಾಸಿದರು ಎಂದು ಹೇಳಲಾಗಿದೆ. ಆದರೆ ಜಾನ್ ಸುವಾರ್ತೆಯಲ್ಲಿ ತಾಳೆಗರಿಗಳನ್ನು ಕೂಡ ನಿರ್ದಿಷ್ಟವಾಗಿ ಹೆಸರಿಸಲಾಗಿದೆ. ಯೆಹೂದಿಗಳ ಸಂಪ್ರದಾಯದಲ್ಲಿ ತಾಳೆಮರದ ಕೊಂಬೆ ವಿಜಯೋತ್ಸವದ ಮತ್ತು ಗೆಲುವಿನ ಸಂಕೇತವಾಗಿದೆ. ಅಲ್ಲದೇ ಇವುಗಳನ್ನು ಬೈಬಲ್ ನ ಇತರ ಭಾಗಗಳಲ್ಲಿ ಹೀಗೆಯೇ ಕಾಣಲಾಗುತ್ತದೆ(ಉದಾಹರಣೆಗೆ... ಮತ್ತು). ಜನಸಮೂಹ ತಾಳೆಗರಿಗಳನ್ನು ಹಿಡಿದು ಕೈಬೀಸುತ್ತ ಹಾಗು ಅವನ ದಾರಿಯುದ್ದಕ್ಕೂ ಜಮಖಾನೆ ಹಾಸುತ್ತ ಯೇಸುಕ್ರಿಸ್ತನಿಗೆ ಶುಭಾಶಯ ಕೋರುತ್ತಿರುವ ದೃಶ್ಯ ಈ ಕಾರಣದಿಂದಾಗಿ ಮುಖ್ಯವಾಗಿದೆ ಮತ್ತು ಸಾಂಕೇತಿಕವಾಗಿದೆ.
16 ನೇಮತ್ತು 17 ನೇ ಶತಮಾನದಲ್ಲಿ ಪಾಮ್ ಸಂಡೆಯನ್ನು ಜಾಜ್-'ಓ'-ಲೆಂಟ್ ಆಕೃತಿಯನ್ನು ಸುಡುವುದು ಎಂದು ಗುರುತಿಸಲಾಗುತ್ತಿತ್ತು. ಇದು ಹುಲ್ಲಿನ ಪ್ರತಿಕೃತಿಯಾಗಿದ್ದು,ಅದಕ್ಕೆ ಕಲ್ಲು ತೂರಿ, ದೂಷಿಸಲಾಗುತ್ತಿತ್ತು. ಪಾಮ್ ಸಂಡೆಯ ದಿನದಂದು ಈ ಆಕೃತಿಯನ್ನು ಸುಡುವುದೆಂದರೆ ಕ್ರಿಸ್ತನಿಗೆದ್ರೋಹ ಮಾಡಿದ ಜೂಡಾಸ್ ಇಸ್ ಕಾರಿಟ್ ನ ಮೇಲೆ ಸೇಡುತೀರಿಸಿಕೊಳ್ಳುವುದು ಎಂದು ಭಾವಿಸಲಾಗುತ್ತದೆ. ಅಲ್ಲದೇ ಇದು ಚಳಿಗಾಲದ ದ್ವೇಷದ ಆಕೃತಿಯನ್ನು ಬಿಂಬಿಸಬಹುದು. ಅದರ ವಿನಾಶ ಮುಂದೆ ಬರಲಿರುವ ವಸಂತಕಾಲಕ್ಕೆ ಸಿದ್ಧತೆಯಾಗುತ್ತದೆ.
ಪ್ರವಾದಿಯ ಅರ್ಥಕಲ್ಪನೆಗಳು
ವಿಜಯೋತ್ಸವದ ಪ್ರವೇಶದಿಂದ ನಿಜವಾದ ಭವಿಷ್ಯವಾಣಿ ಎಂದು ಕ್ರೈಸ್ತರು ಜೆಕಾರಿಯಾದ ಒಂದು ಸಾಲನ್ನು ಅರ್ಥೈಸಿದ್ದಾರೆ.
"Rejoice greatly, O Daughter of Zion! Shout, Daughter of Jerusalem! See, your king comes to you, righteous and having salvation, gentle and riding on a donkey, on a colt, the foal of a donkey. I will take away the chariots from Ephraim and the war-horses from Jerusalem, and the battle bow will be broken. He will proclaim peace to the nations. His rule will extend from sea to sea and from the River to the ends of the earth."
ಮ್ಯಾಥಿವ್ ಜರೂಸಲಮ್ ಗೆ ಕ್ರಿಸ್ತನ ಪ್ರವೇಶದ ಕಥೆಯನ್ನು ವಿವರಿಸುವಾಗ ಜೆಕಾರಿಯಾದಿಂದ ಈ ಸಾಲನ್ನು ಉಲ್ಲೇಖಿಸಿದ್ದಾನೆ. ಹೀಬ್ರೂ ಕವಿತೆಯ ಪುನರಾವರ್ತನೆಯಲ್ಲಿ ಎರಡು ವಿಭಿನ್ನ ಕತ್ತೆಗಳನ್ನು ವಿವರಿಸಿರುವುದಾಗಿ ಅವನ ವ್ಯಾಖ್ಯಾನ: ಜೆಂಟಲ್ ಅಂಡ್ ರೈಡಿಂಗ್ ಆನ್ ಅ ಡಾಂಕಿ, ಆನ್ ಅ ಕೋಲ್ಟ್, ದಿ ಫೋಲ್ ಆಫ್ ಅ ಡಾಂಕಿ , ಯೇಸುಕ್ರಿಸ್ತ ಕತ್ತೆ ಮತ್ತು ಅದರ ಮರಿ ಎರಡರ ಮೇಲು ಸವಾರಿ ಮಾಡಿದ್ದಾನೆ ಎಂದು  ಮ್ಯಾಥಿವ್ ವಿಶಿಷ್ಟವಾಗಿ ವರ್ಣಿಸಿರುವುದಕ್ಕೆ ಕಾರಣವೆಂದು ಬೈಬಲ್ಲಿನ ವಿದ್ವಾಂಸರು ತಿಳಿಸಿದ್ದಾರೆ. ಆದರೂ ಇದಕ್ಕೆ ಇದರ ಬದಲಿಗೆ ಬೇರೆಯೇ ವಿವರಣೆಯಿದೆ. ಈ ವಿಷಯದ ಬಗ್ಗೆ ಮ್ಯಾಥಿವ್ ನ ಇಡೀ ಪುಸ್ತಕದಲ್ಲಿ ಈ ಕೆಳಗಿನಂತಿದೆ: " ಅವರು ಜರೂಸಲಮ್‌ ಹತ್ತಿರ, ಬೆಥಫೇಜ್‌ನ ಮೌಂಟ್ ಆಫ್ ಆಲೀವ್ಸ್‌ಗೆ ಬಂದಾಗ, ಏಸು ಇಬ್ಬರು ಶಿಷ್ಯರಿಗೆ, 2 . ನಿಮ್ಮ ಪಕ್ಕದಲ್ಲಿರುವ ಹಳ್ಳಿಗೆ ಹೋಗಿ.  ಅಲ್ಲಿ ನೇರವಾಗಿ ತೆರಳಿದರೆ ಕಟ್ಟಿಹಾಕಿರುವ ಕತ್ತೆಯನ್ನು ಮತ್ತು ಅದರ ಜತೆಗಿರುವ ಗಂಡು ಮರಿ ಸಿಗುತ್ತದೆ. ಅವುಗಳನ್ನು ಬಿಚ್ಚಿ ನನ್ನ ಹತ್ತಿರ ತೆಗೆದುಕೊಂಡು ಬನ್ನಿ ಎಂದು ಹೇಳಿ ಅವರನ್ನು ಕಳಿಸಿದ.  3 .ಹಾಗು ಯಾರಾದರು ನಿಮ್ಮನ್ನು ಪ್ರಶ್ನಿಸಿದರೆ ಪ್ರಭುವಿಗೆ ಅವುಗಳು ಬೇಕಾಗಿವೆ ಎಂದು ನೀವು ಹೇಳಿರಿ; ನೇರವಾಗಿ ಅವನು ಅವುಗಳನ್ನು ಕಳುಹಿಸುತ್ತಾನೆ. 4 .ಇವೆಲ್ಲ ಮಾಡಿದರೆ, ಅದು ನೆರವೇರಬಹುದು ಎಂದು ಪ್ರವಾದಿ ಹೇಳುತ್ತಾ, 5 ಜಿಯಾನ್ ಜನರಿಗೆ ಹೇಳಿ: ನೋಡಿ, ಪ್ರಭು ನಿಮ್ಮಲ್ಲಿಗೆ ವಿನೀತ ಭಾವದಿಂದ  ಕತ್ತೆಯ ಮೇಲೆ ಕುಳಿತುಕೊಂಡು,ಗಂಡು ಕತ್ತೆಮರಿಯೊಂದಿಗೆ ಬರುತ್ತಾನೆ. 6 ಶಿಷ್ಯರು ಹೋಗಿ ಯೇಸು ಕ್ರಿಸ್ತನ ಆದೇಶವನ್ನು ಪಾಲಿಸಿದರು,﻿ 7 ಮತ್ತು  ಕತ್ತೆಯನ್ನು ಮತ್ತು ಮರಿಯನ್ನು ತಂದು  ಅದರ ಮೇಲೆ ಬಟ್ಟೆಗಳನ್ನು ಹಾಕಿ ಅವನ ಪ್ರಯಾಣಕ್ಕೆ ಸಿದ್ಧತೆ ಮಾಡುತ್ತಾರೆ." (ಮ್ಯಾಥಿವ್ 21:1-7 KJV)
ಜೆಕರಾಯಾದಲ್ಲಿ ಬೈಬಲಿನ ಹಳೆಯ ಒಡಂಬಡಿಕೆಯ ಗ್ರೀಕ್ ಭಾಷಾಂತರದಲ್ಲಿ 9:9 ಹೇಳಲಾಗಿದೆ: "ಅತೀವ ಸಂತೋಷಪಡಿ, ಓ ಸಿಯಾನ್ ಜನರೇ; ಗಟ್ಟಿಯಾಗಿ ಘೋಷಿಸಿ, ಓ ಜರೂಸಲಮ್ ನ ಜನರೇ, ನೋಡಿ, ಪ್ರಭು ನಿಮ್ಮಲ್ಲಿಗೆ ಬರುತ್ತಾನೆ;ಅವನು ಸಂರಕ್ಷಕ, ಅವನು ನಮ್ರಭಾವದಿಂದ ಕತ್ತೆಯ ಮೇಲೆ ಸವಾರಿ ಮಾಡುತ್ತಾನೆ, ಜತೆಗೆ ಕತ್ತೆಯ ಮರಿ ." (ಬ್ರೆನ್ ಟಾನ್)ಇದರಲ್ಲಿರುವ ಮಾತುಗಳು ಹೀಬ್ರೂ ಪಠ್ಯದಲ್ಲಿರುವ ಮಾತುಗಳಿಗಿಂತ ಸ್ಪಲ್ಪಮಟ್ಟಿಗೆ ವಿಭಿನ್ನವಾಗಿವೆ. ಆದರೆ ಆ ಪಠ್ಯದಿಂದ ಯುಕ್ತವಾಗಿ ಹೀಗೆ ಅರ್ಥೈಸಬಹುದಾಗಿದೆ, ವಿಮೋಚಕ, ಯೇಸುಕ್ರಿಸ್ತ  ಪ್ರಾಣಿಯೊಂದರ ಮೇಲೆ ಸವಾರಿ ಮಾಡಿರಬಹುದು, ಬಹುಶಃ ಕತ್ತೆ, ಮತ್ತು ಅದರ ಗಂಡು ಮರಿ ತಾಯಿಯನ್ನು ಹಿಂಬಾಲಿಸಿರಬಹುದು. ಯೇಸು ಕ್ರಿಸ್ತ ಎರಡರ ಮೇಲೆ ಏಕಕಾಲದಲ್ಲಿ ಸವಾರಿ ಮಾಡಿಕೊಂಡು ಹೋಗುತ್ತಿರುವ ಕಲ್ಪನೆ ವಿಚಿತ್ರವಾದ ಚಿತ್ರಣವನ್ನು ಮನಸ್ಸಿಗೆ ನೀಡುತ್ತದೆ. ಮ್ಯಾಥಿವ್‌ನ ಈ ಅಧ್ಯಾಯ ಕುರಿತಂತೆ ಹಿಲರಿ ಆಫ್ ಪಾಯಿಟಿಯರ್ಸ್ ತನ್ನ ಧರ್ಮೋಪದೇಶಗಳಲ್ಲೊಂದರಲ್ಲಿ ಹೀಗೆಂದು ಅಭಿಪ್ರಾಯ ಪಟ್ಟಿದ್ದಾರೆ. ಯೇಸುಕ್ರಿಸ್ತನಿಗಾಗಿ ಕತ್ತೆ ಮತ್ತು ಕತ್ತೆಯ ಮರಿಯನ್ನು ತರಲಾಯಿತು, ಅವನು ಜರೂಸಲಮ್ ಗೆ ಬಂದಾಗ ಬಹುಶಃ ಆ ಎರಡು ಪ್ರಾಣಿಗಳು ಬೇರ್ಪಡದಿರಬಹುದು:" ಕಟ್ಟಿಹಾಕಿರುವ ಕತ್ತೆಯನ್ನು ಮತ್ತು ಅದರ ಮರಿಯನ್ನು ಬಿಚ್ಚಿ ಕ್ರಿಸ್ತನಿಗಾಗಿ ಕರೆತರಲು ಇಬ್ಬರು ಶಿಷ್ಯರನ್ನು ಹಳ್ಳಿಗೆ ಕಳುಹಿಸಲಾಯಿತು. ಅವರು ಇದನ್ನು ಏಕೆ ಮಾಡುತ್ತಿದ್ದಾರೆ ಎಂದು  ಯಾರಾದರು ಕೇಳಿದರೆ ಪ್ರಭುಗಳಿಗೆ ಪ್ರಾಣಿಗಳು ಬೇಕಾಗಿದೆ ಎಂದು ಅವರು ಹೇಳಬೇಕು, ಆಗ ಅವು ತಡವಿಲ್ಲದೇ ಅವನಿಗೆ ಬಿಡುಗಡೆಯಾಗುತ್ತವೆ. ಜೆಬೆಡಿಯ ಇಬ್ಬರು ಮಕ್ಕಳು ಇಸ್ರೆಲ್ ನ ಎರಡು ದೈವಸಂಕಲ್ಪಿತ ಕಾರ್ಯವನ್ನು ಸಂಕೇತಿಸುತ್ತಾರೆ ಎಂದು ಹಿಂದಿನ ಭೋಧನೆಯಿಂದ ನಾವು ನೆನಪು ಮಾಡಿಕೊಳ್ಳುತ್ತೇವೆ. ಆದ್ದರಿಂದ ಕತ್ತೆ ಮತ್ತು ಕತ್ತೆ ಮರಿಯನ್ನು ಬಿಡಿಸಲು ಕಳಿಸಿದ ಇಬ್ಬರು ಶಿಷ್ಯಂದಿರನ್ನು ಯಹೂದ್ಯೇತರರ ಎರಡು ದೈವಸಂಕಲ್ಪವೆಂದು ಅರ್ಥೈಸುವುದು ಸೂಕ್ತವಾಗುತ್ತದೆ. ಇದು ಯಾರು ಭಿನ್ನಾಭಿಪ್ರಾಯದ ನಂತರ ಕಾನೂನನ್ನು ಪರಿತ್ಯಜಿಸಿದರೊ ಹಾಗು ಅವಲಂಬನೆ ಮತ್ತು ಗುಲಾಮರಾಗಿ ಬದುಕಿದ ಸ್ಮಾರಿಟನ್‌ರಿಗೆ ಮೊದಲು ಅನ್ವಯಿಸುತ್ತದೆ.  ಅಲ್ಲದೇ ಇದು ಕ್ರಾಂತಿಕಾರಕ ಮತ್ತು ಭಯಂಕರ ಯೆಹೂದ್ಯೇತರ ವ್ಯಕ್ತಿಗಳಿಗೂ ಅನ್ವಯವಾಗುತ್ತದೆ.  ಆದ್ದರಿಂದಲೇ ತಪ್ಪು ಮತ್ತು ಅಜ್ಞಾನದ ಬಂಧನಕ್ಕೆ ಸಿಲುಕಿದವರನ್ನು ಬಿಡುಗಡೆ ಮಾಡಲು ಇಬ್ಬರು ಶಿಷ್ಯರನ್ನು ಕಳುಹಿಸಲಾಯಿತು."
ಬಹುಸಂಖ್ಯಾತ ಯೆಹೂದಿಗಳ ನಂಬಿಕೆಯಲ್ಲಿ ಆಲಿವ್ ಪರ್ವತ ವಿಮೋಚಕನ ಆಗಮನವನ್ನು ನಿರೀಕ್ಷಿಸುತ್ತದೆ ಎಂದು ತಿಳಿಸಲಾಗಿದೆ. (ಜೋಸೆಫೂಸ್, ಫ್ಲೇವಿಯಸ್, ಬೆಲೂಮ್ ಜೂಡೈಕಮ್, II,13,5 ಮತ್ತು ಆಂಟಿಕ್ವಿಟೇಟ್ಸ್ ಜೂಡೈಕೆ  , XX,8,6 ಯನ್ನುನೋಡಿ). ಈ ನಂಬಿಕೆಯು ಜೆಕರಾಯಾ 14:3-4 ವನ್ನು ಆಧರಿಸಿದೆ:
"ಆಗ ಪ್ರಭು ಮುನ್ನಡೆದು ಯುದ್ಧದ ದಿನಗಳಲ್ಲಿ ಅವನು ಹೋರಾಡಿದಂತೆ ಆ ರಾಷ್ಟ್ರಗಳ ವಿರುದ್ಧ ಹೋರಾಡುವನು./ ಮತ್ತು ಅವನ ಪಾದಗಳನ್ನು ಪೂರ್ವದಲ್ಲಿ ಜರೂಸಲಮ್ ಎದುರಿಗಿರುವ ಆಲಿವ್ ಪರ್ವತದ ಮೇಲೆ ಆ ದಿನ ಊರುತ್ತಾನೆ[...]."
thumb|ಚೀನಾದಲ್ಲಿರುವ ನೆಸ್ಟೋರಿಯನ್ ರ ಪಾಮ್ ಸಂಡೆ ಆಚರಣೆಗಳ ಶಕ್ಯ ಚಿತ್ರಣಗಳು, ಗೋಡೆಯ ಚಿತ್ರಗಳು, ಕೂಕೋ, ನೆಸ್ಟೋರಿಯನ್ ದೇವಸ್ಥಾನ, 683–770 AD, ಟ್ಯಾಂಗ್ ಸಾಮ್ರಾಜ್ಯ (ಮ್ಯೂಸಿಯಂ ಫಾರ್ für ಇಂಡಿಸ್ಚೆ ಕ್ನೂಸ್ಟ್, ಬರ್ಲಿನ್-ದಲೆಮ್).
ಆದರೆ ಆಗ ಕತ್ತೆಯಲ್ಲಿ ಏಸುಕ್ರಿಸ್ತ ಸವಾರಿ ಮಾಡಿದ್ದು ಸಮಸ್ಯೆಗೆ ಎಡೆಯಾಯಿತು. ಬ್ಯಾಬಿಲೋನಿಯನ್ ಯೆಹೂದ್ಯರ ಧರ್ಮಶಾಸ್ತ್ರ ಪರ್ಶಿಯನ್ ಪ್ರಭು ಶೆವೊರ್ ಕೇಳಿರುವ ಪ್ರಶ್ನೆಯನ್ನು ರಕ್ಷಿಸಿಟ್ಟಿದೆ: ನಿಮ್ಮ ವಿಮೋಚಕನೇಕೆ ಕುದುರೆಯ ಮೇಲೆ ಸವಾರಿ ಮಾಡಿಕೊಂಡು ಬರಲಿಲ್ಲ? ಅವನ ಬಳಿ ಕುದುರೆಯ ಕೊರತೆಯಿದ್ದರೆ, ನನ್ನ ಹತ್ತಿರವಿರುವ ಉತ್ತಮಕುದುರೆಗಳಲ್ಲಿ ಒಂದನ್ನು ಅವನಿಗೆ ಸಂತೋಷದಿಂದ ಕೊಡುತ್ತಿದ್ದೆ!  (ಸ್ಯಾನಿಡ್ರಿನ್ 98a). ವಾಸ್ತವವಾಗಿ, ವಿಮೋಚಕನೇಕೆ ಕತ್ತೆಯ ಮೇಲೆ ಬರಬೇಕು? ಕೆಲವು ಪಾಶ್ಚಾತ್ಯ ಸಂಪ್ರದಾಯಗಳು ಕತ್ತೆಯನ್ನು ಶಾಂತಿಯ ಪ್ರಾಣಿಯಾಗಿಯೂ ಅದರ ವಿರುದ್ಧ ಕುದುರೆಯನ್ನು  ಯುದ್ಧದ ಪ್ರಾಣಿಯಾಗಿ ನೋಡುತ್ತವಾದ್ದರಿಂದ ಕತ್ತೆಯನ್ನು ಬಳಸಿದ ಸಾಂಕೇತಿಕತೆಯ ಮೇಲೆ ಉತ್ತರವು ನಿಂತಿದೆ. ಆದ್ದರಿಂದ,ಪ್ರಭುನಿಗೆ ಯುದ್ಧದಲ್ಲಿ ಒಲವಿದ್ದಾಗ ಅವನು ಕುದುರೆಯ ಮೇಲೆ ಬಂದನು ಮತ್ತು ಅವನು ಶಾಂತಿದೂತನಾಗಿ ಬರುತ್ತಿದ್ದಾನೆ ಎಂದು ಸೂಚಿಸಲು ಕತ್ತೆಯ ಮೇಲೆ ಬಂದನು ಎಂದು ಹೇಳಲಾಗುತ್ತದೆ. ಆದ್ದರಿಂದ ಪ್ರಭುವಿನಿಂದ ಗಂಡು ಕತ್ತೆಯ ಮರಿ ಮೇಲೆ  ಸವಾರಿಯು ಶಾಂತ ಅಥವಾ ವಿನೀತ ಭಾವದ ವಿಶೇಷಣದಿಂದ ಕೂಡಿದೆ.(ಹೀಬ್ರೂ anî -ನರಳುತ್ತಿರುವ ಬಡವ) ಮತ್ತು ದೃಢವಾಗಿ ಶಾಂತಿಯ ಸಂದೇಶವನ್ನು ನೀಡುತ್ತದೆ. ಯೇಸು ಕ್ರಿಸ್ತನ ಜೊತೆಯಲ್ಲಿ ಈ ಶಾಂತಿಯ ಸಂದೇಶವು ಯಾವಾಗಲು ತಳಹದಿಯಾಗಿತ್ತು, ಆದರೆ ಇದನ್ನು ಆ ದಿನಗಳಲ್ಲಿ ಎಷ್ಟರ ಮಟ್ಟಿಗೆ ಅರ್ಥೈಸಿದ್ದರೂ ಎನ್ನುವುದು ಇನ್ನೂ ಸ್ಪಷ್ಟವಾಗಿಲ್ಲ. ಒಟ್ಟಿನಲ್ಲಿ ಜಾನ್‌ಘೋಷಿಸುತ್ತದೆ:ಇದನ್ನು ಮೊದಲಿಗೆ ಅವನ ಶಿಷ್ಯರು ಅರ್ಥಮಾಡಿಕೊಳ್ಳಲಿಲ್ಲ  (12:16). ಬಹುಶಃ ಆದಿನದ ಜನರ ಉತ್ಸಾಹವು ಜರೂಸಲಮ್ ಗೆ ಯೇಸುಕ್ರಿಸ್ತನ  ವಿಜಯೋತ್ಸವದ ಪ್ರವೇಶವನ್ನು ಶಾಂತಿಯ ಸಂದೇಶಕ್ಕಿಂತ ಇಸ್ರೇಲ್ ನ ಶತ್ರುಗಳ ವಿರುದ್ಧ ಯುದ್ಧದ ಘೋಷಣೆಯನ್ನು ಮಾಡುತ್ತಿರುವಂತೆ ಕಂಡಿತು.
ಯಹೂದಿಗಳು ವಿಮೋಚನೆಗೆ ಅರ್ಹರೆಂದು ಕಂಡುಬರದಿದ್ದಲ್ಲಿ ಮಾತ್ರ ವಿಮೋಚಕ ಕತ್ತೆಯ ಮೇಲೆ ಸವಾರಿ ಮಾಡಿಕೊಂಡು ಬರುವ ಬಡಮನುಷ್ಯನಂತೆ ಕಾಣಿಸಿಕೊಳ್ಳುತ್ತಾನೆ ಎಂದು ಬ್ಯಾಬಿಲೋನಿಯನ್ ಗೆಮಾರ(ಟ್ಯಾಲ್ ಮಡ್ ಗ್ರಂಥದ ಉತ್ತರಭಾಗ)ದ  ಸ್ಯಾನಿಡ್ರಿನ್ ಪುಸ್ತಕದಲ್ಲಿ  ಬರೆಯಲಾಗಿದೆ. ಇಲ್ಲವಾದಲ್ಲಿ ವಿಮೋಚಕನು ಕುದುರೆಯ ಮೇಲೆ ಬರುವನು. ಯಹೂದಿಗಳು ಒಳಗೊಂಡಂತೆ ಎಲ್ಲಾ ಮನುಷ್ಯರು ಪಾಪಿಗಳಾದಾಗ ವಿಮೋಚಕನು ನಿಸ್ಸಂಶಯವಾಗಿ ಯಾವಾಗಲು ಕತ್ತೆಯ ಮೇಲೆ ಸವಾರಿ ಮಾಡುವುದು ಸ್ಪಷ್ಟ. ಆದರೂ, ಇದು ಕ್ರೈಸ್ತಧರ್ಮದ ನಂಬಿಕೆಯಾಗಿದ್ದು, ಯೆಹೂದಿಧರ್ಮದಲ್ಲಿ ಇದನ್ನು ಬೆಂಬಲಿಸುವುದಿಲ್ಲ. (ಉದಾಹರಣೆಗೆ ಯಹೂದಿಗಳಿಗೆ ಮೂಲ ಪಾಪದಲ್ಲಿ ನಂಬಿಕೆಯಿಲ್ಲ).
ವಾರದ ದಿನ
ಮೊಸಾಯಿಕ್ ಶಾಸನ ದ ಪ್ರಕಾರ ನಿಸಾನ್ನಿಸಾನ್‌ನ ಹತ್ತನೇ ದಿನ(ಧರ್ಮಗ್ರಂಥದಲ್ಲಿ ಅವಿವ್ ಎಂದು ಹೇಳಲಾಗಿರುವ),ಪವಿತ್ರ ದಿನ(ಪಾಸ್‌ಓವರ್)ದಂದು ಕುರಿಮರಿಗಳನ್ನು ಬಲಿಕೊಡುವುದಕ್ಕೆ ಆಯ್ಕೆಮಾಡಲಾಗುತ್ತದೆ. ಇದು ವಿಜಯೋತ್ಸವದ ಪ್ರವೇಶಕ್ಕೆ ಸಂಬಂಧಿಸಿರುವುದರಿಂದ ಈ ವಿದ್ಯಮಾನವು ಭಾನುವಾರದಂದೇ ಇರುವುದಿಲ್ಲ ಎಂದು ಕೆಲವು ವ್ಯಾಖ್ಯಾನಗಳು ಹೇಳುತ್ತವೆ. ಏಕೆಂದರೆ ಕ್ರೂಶಾರೋಹಣ(ಶಿಲುಬೆಗೇರಿಸಿದ್ದು) ಬುಧವಾರ ಅಥವಾ ಶುಕ್ರವಾರ ಹದಿನಾಲ್ಕರಂದು ನಡೆದರೆ ಅವಿವ್ 10 ಭಾನುವಾರವಾಗಿರುವುದಿಲ್ಲ. ಯೇಸುವನ್ನು ಶಿಲುಬೆಗೇರಿಸಿದ ವರ್ಷದ ಈ ದಿನದಂದು ವಿಮೋಚಕ ನನ್ನು ಬಲಿಕೊಡುವ ಕುರಿಮರಿಯಂತೆ ತೋರಿಸಲಾಗುತ್ತದೆ. ಇದು ಅವನು ಇಸ್ರೇಲ್ ನ ನರಳುವ ಸೇವಕನಾಗುವ ಸನ್ನಿಹಿತ ಪಾತ್ರವನ್ನು ಸಾರುತ್ತದೆ (ಐಸಾಯಾ 53, ಜೆಕರಾಯಾ 12:10).
ಸೃಷ್ಟಿಕರ್ತನ ಧಾರ್ಮಿಕಗ್ರಂಧದಲ್ಲಿ ಬರೆದಿರುವ ವಾರದಲ್ಲಿ ಎರಡುದಿನ ನಡೆಯುವ ಹಬ್ಬದ(ಹಳೆಯ ಒಡಬಂಡಿಕೆ ಹಬ್ಬಗಳು ಎಂದು ತಪ್ಪಾಗಿ ಕಾಣಲಾಗಿದೆ) ಮೊದಲನೆಯ ದಿನ, ಯಾವುದೇ ದಿನದಂದು ಬಂದರೂ ಕೂಡ ಅದನ್ನು ಯಾವಾಗಲು ಸಬ್ಬತ್ ದಿನವೆಂದು ಪರಿಗಣಿಸಲಾಗುತ್ತದೆ (ಉದಾಹರಣೆಗೆ ಫೀಸ್ಟ್ ಆಫ್ ಅನ್‌ಲೀವಂಡ್ ಬ್ರೆಡ್ ಮತ್ತು ಫೀಸ್ಟ್ ಆಫ್ ಬೂತ್ಸ್). ಹುದುಗಿಲ್ಲದೇ ತಯಾರಿಸಿದ ಬ್ರೆಡ್ ನ ಹಬ್ಬವು ಯಾವಾಗಲು ಅವಿವ್ 15 ನೇ ತಾರೀಖಿನಂದು ಆರಂಭವಾಗುತ್ತದೆ. ಪವಿತ್ರ ದಿನ(ಪಾಸ್‌ಓವರ್) ಸಂಜೆಯ ಮೊದಲು ಆಚರಿಸಲಾಗುತ್ತದೆ. ಅವಿವ್ 15 ನೇ ತಾರೀಖು ಸಬ್ಬತ್ ಆಗಿದ್ದರೆ ಆಗ ಸಿದ್ಧತೆಯದಿನ (ಮ್ಯಾಥಿವ್ 27:62) ಶುಕ್ರವಾರ 14 ನೇ ತಾರೀಖು ಅಥವಾ ಗುಡ್ ಫ್ರೈಡೆಯಾಗಿರುತ್ತದೆ. ಯಾವುದೇ ಹಬ್ಬದಲ್ಲಿ ಪಾಮ್ ಸಂಡೆ ಹಬ್ಬ ನಿಜವಾಗಿ ಐದು ದಿನಕ್ಕಿಂತ ಮೊದಲು ಸೋಮವಾರ ವಾಸ್ತವವಾಗಿ ನಡೆಯಿತೆಂದು ತಿಳಿಯಲಾಗಿದೆ.
ಆದರೂ ಅವಿವ್ 15 ಶುಕ್ರವಾರ ವಾದರೆ ಆಗ ವಿಮೋಚಕ ನನ್ನು ನಿಜವಾಗಿ  ಗುರುವಾರ, ಸಿದ್ಧತಾ ದಿನದಂದು(ಪ್ರಿಪರೇಶನ್ ಡೇ) ಶಿಲುಬೆಗೇರಿಸಲಾಗಿರುತ್ತದೆ. ಶುಕ್ರವಾರ ವಿಶೇಷವಾದ ಸಬ್ಬತ್ ದಿನವಾಗುವ ಮೂಲಕ ಅತ್ಯಂತ ಪವಿತ್ರವಾದ ದಿನ(ಜಾನ್ 19:31) ಮತ್ತು ಪಾಮ್ ಸಂಡೆಯ ವಿದ್ಯಮಾನಗಳು ಅವಿವ್ 10ನೇ ತಾರೀಖಿನಂದು ದಿನದ ಕೊನೆಯಲ್ಲಿ (Mark 11:11) ಸಂಭವಿಸಿರುತ್ತದೆ. ಈ ಕಾರಣದಿಂದ ಆ ವಾರದ ನಂತರದ ದಿನ ಸಿದ್ಧತಾ ದಿನವಾದ ಗುರುವಾರವಾಗಿರುತ್ತದೆ. ಶುಕ್ರವಾರ ವಿಶೇಷ ಸಿಬ್ಬತ್ ದಿನವಾಗಿದ್ದು, ವಾರದ 7ನೆಯ ದಿನವಾದ ಕಾಯಂ ಶಬ್ಬತ್ ಅನುಸರಿಸುತ್ತದೆ.
ಆದ್ದರಿಂದ ವಿಜಯೋತ್ಸವದ ಪ್ರವೇಶಕ್ಕೂ ಮತ್ತು ಹತ್ತನೇ ದಿನದಂದು ಆಯ್ಕೆಮಾಡುವ ಪಾಸೋವರ್ ದಿನ ಬಲಿಕೊಡುವ ಕುರಿಮರಿಗೂ ಸಂಬಂಧವಿದ್ದಿದ್ದರೆ ವಿಮೋಚಕನನ್ನು ಗುರುವಾರವೇ ಶಿಲುಬೆಗೇರಿಸಿರುತ್ತಿದ್ದರು ಅಥವಾ ಪಾಮ್ ಸಂಡೆ ಹಬ್ಬ ಸೋಮವಾರ ಇರುತ್ತಿತ್ತು. ಮತ್ತೊಂದು ರೀತಿಯಲ್ಲಿ ವಿಮೋಚಕನನ್ನು ಶುಕ್ರವಾರ ಅವಿವ್ 15ನೇ ತಾರೀಖಿನಂದು ಶಿಲುಬೆಗೇರಿಸಲಾಯಿತು ಎಂದು ಕೂಡ ಅರ್ಥೈಸಬಹುದು. ಲಭ್ಯವಿರುವ ಮಾಹಿತಿಗಾಗಿ ಕ್ರೋನೋಲಜಿ ಆಫ್ ಜೀಸಸ್ ಲೇಖನವನ್ನು ನೋಡಿ.
ಕೊನೆಯದಾಗಿ ದಲ್ಲಿ ವಿಮೋಚಕ ಹೇಳಿರುವ ಭವಿಷ್ಯವಾಣಿಯನ್ನು ನಿಜವಾಗಿಸಲು (ಪೂರೈಸಲು) ವಿಮೋಚಕ ಬುಧುವಾರ ಸಾವನ್ನಪ್ಪಬೇಕು. ಮಾರನೆಯ ದಿನ ಅವಿವ್ 15 ನೇ ತಾರೀಖಿನ  ವಿಶೇಷ ಸಬ್ಬತ್ ನ ನಂತರ ಶುಕ್ರವಾರ  ಮಹಿಳೆಯರು ಮಾರುಕಟ್ಟೆಗೆ ಹೋಗಿ, ವಿಶೇಷ ಸಬ್ಬತ್ ನಂತರ, ವಾರದ ಸಬ್ಬತ್ ನ ಮೊದಲು ಸಂಬಾರ ಪದಾರ್ಥಗಳನ್ನು ಖರೀದಿಸುತ್ತಾರೆ.
ಕೊನೆಯದಾಗಿ ಅವಿವ್ 10 ನೇ ತಾರೀಖು ಹುದುಗಿಲ್ಲದ ಬ್ರೆಡ್ ಬೋಜನಕೂಟಕ್ಕೆ ಮುಂಚಿತವಾಗಿ ವಾರದ ಶಬ್ಬತ್ ದಿನ ಬೀಳುತ್ತದೆಂದು ಅರ್ಥ. ವಿಮೋಚಕ ಬುಧವಾರ ಮರಣಹೊಂದಿದ ಮತ್ತು ಶನಿವಾರ ಸಂಜೆ ಸೂರ್ಯಾಸ್ತದ ಸ್ವಲ್ಪ ನಂತರ,ಇದು ವಾರದ ಮೊದಲ ದಿನ(ಆದರೆ ಭಾನುವಾರವಲ್ಲ) ಮರುಜೀವ ಪಡೆದು,ಈ ಭವಿಷ್ಯವಾಣಿಯನ್ನು ಕೂಡ ಪೂರೈಸಿದ.
ಆರಾಧಾನ ವಿಧಾನದಲ್ಲಿ ಆಚರಣೆ
250px|thumb|left|ಇಂಡಿಯಾದ ಪೌರಸ್ತ್ಯ ಸಾಂಪ್ರದಾಯಿಕ ಚರ್ಚ್ ಗಳ ಸಮೂಹಗಳು ಪಾಮ್ ಸಂಡೆ ಮೆರವಣಿಗೆಗಾಗಿ ತಾಳೆಗರಿಗಳನ್ನು ಸಂಗ್ರಹಿಸುತ್ತವೆ( ಛಾಯಾಚಿತ್ರದಲ್ಲಿ ಪ್ರಧಾನ ಬಲಿಪೀಠದ ಅಂಕಣದ ಎಡಬದಿಯಲ್ಲಿರುವ ಪುರುಷರ ಸಮೂಹ; ಛಾಯಾಚಿತ್ರದ ಹೊರಗೆ ಧಾರ್ಮಿಕ ಕೂಟದ ಮಹಿಳೆಯರು ಪ್ರಧಾನ ಬಲಿಪೀಠದ ಅಂಕಣದ ಬಲಬದಿಯಲ್ಲಿ ಅವರ ಗರಿಗಳನ್ನು ಸಂಗ್ರಹಿಸುತ್ತಿರುವುದು.
ಪಾಶ್ಚಾತ್ಯ ಕ್ರೈಸ್ತಧರ್ಮ
ಪಾಮ್ ಸಂಡೆ ಯ ದಿನ ರೋಮನ್ ಕ್ಯಾಥೋಲಿಕ್ ಚರ್ಚ್ ಮತ್ತು ಅನೇಕ ಅಂಗ್ಲಿಕ್ಯಾನ್ ಮತ್ತು  ಲ್ಯೂತರ್ ಚರ್ಚ್ ಗಳಲ್ಲಿ   ತಾಳೆಗರಿಗಳಿಗೆ (ಅಥವಾ ಚಳಿಗಾಲದ ಸಮಯದಲ್ಲಿ ಇದರ ಬದಲಿಗೆ ಬೇರೆ ರೀತಿಯವು) ಚರ್ಚ್ ಕಟ್ಟಡದ ಹಜಾರದಲ್ಲಿ(ಅಥವಾ ವರ್ಷದ ಪೂರ್ವಾರ್ಧದಲ್ಲಿ ಈಸ್ಟರ್ ಹಬ್ಬದ ಸಮಯ ಚಳಿಗಾಲದಲ್ಲಿ ಪ್ರಾಚೀನ ಚರ್ಚ್ ಗಳ ಮುಖಮಂಟಪದಲ್ಲಿ) ತೀರ್ಥಕುಂಚದಿಂದ ಪವಿತ್ರ ಗೊಳಿಸಲಾಗುತ್ತದೆ. ಮೆರವಣಿಗೆಯೂ ಕೂಡ ನಡೆಯುತ್ತದೆ. ಇದು ಪಾದ್ರಿ ಮತ್ತು ಪಾದ್ರಿಯ ಅನುಚರರನ್ನೊಳಗೊಂಡ ಸಾರ್ವಜನಿಕ ಆರಾಧನೆಗೆ ಸಂಬಂಧಿಸಿದ ಸಹಜವಾದ ಮೆರವಣಿಗೆಯನ್ನು, ಪ್ಯಾರಿಷ್ ಚರ್ಚಿನ ಗಾಯಕವೃಂದವನ್ನು, ಪ್ಯಾರಿಷ್ ನ ಮಕ್ಕಳನ್ನು ಅಥವಾ ಪೂರ್ವದ ಚರ್ಚ್‌ಗಳಂತೆ ಇಡೀ ಧಾರ್ಮಿಕ ಕೂಟಗಳನ್ನು ಒಳಗೊಂಡಿರಬಹುದು.
ಅನೇಕ ಪ್ರೊಟೆಸ್ಟೆಂಟ್ ಚರ್ಚ್ ಗಳಲ್ಲಿ, ಹಿರಿಯರು ಕುಳಿತಿರುವಾಗ ಮಕ್ಕಳಿಗೆ ತಾಳೆಗರಿಗಳನ್ನು ಕೊಡಲಾಗುತ್ತದೆ, ನಂತರ ಚರ್ಚ್ ನ ಒಳಭಾಗದ ಸುತ್ತಲೂ ಮೆರವಣಿಗೆಯಲ್ಲಿ ತೆರಳುತ್ತಾರೆ.
ತಾಳೆಗರಿಗಳನ್ನು ಆಶ್ ವೆಡ್‌ನೆಸ್‌ಡೆ ಸೇವೆಯಲ್ಲಿ ಬಳಸುವ ಬೂದಿಯ ಮೂಲವಾಗಿ ನಂತರದ ವರ್ಷದಲ್ಲಿ ಸುಡಲು ಅನೇಕ ಚರ್ಚ್‌ಗಳಲ್ಲಿ ಉಳಿಸಲಾಗುತ್ತದೆ. ರೋಮನ್ ಕ್ಯಾಥೋಲಿಕ್ ಚರ್ಚ್ ತಾಳೆಗರಿಗಳನ್ನು ಮತಸಂಸ್ಕಾರ ಆಚರಣೆಗಳೆಂದು ಪರಿಗಣಿಸುತ್ತದೆ. ಆ ದಿನದ ಉಡುಪು ದಟ್ಟವಾದ ಕಡುಕೆಂಪು ರಕ್ತದ ಬಣ್ಣದಲ್ಲಿರುತ್ತದೆ. ಜೆರುಸಲೆಂನಲ್ಲಿ ಅವನ ಶಿಲುಬೆಯಲ್ಲಿನ ಯಾತನೆ ಮತ್ತು ಪುನರುತ್ಥಾನವನ್ನು ಪೂರೈಸುವ ಸಲುವಾಗಿ ಅತ್ಯುಚ್ಚ ಉದ್ಧಾರಕ ತ್ಯಾಗಮೂರ್ತಿ ಕ್ರಿಸ್ತ ನಗರವನ್ನು ಪ್ರವೇಶಿಸುವಾಗ ಸ್ವಾಗತಿಸುವುದನ್ನು ಇದು ಸೂಚಿಸುತ್ತದೆ.
250px|thumb|ಪ್ರಾಚೀನ ಲೆವಂಟೀನ್ ಕ್ರೈಸ್ತಧರ್ಮದ ಮತಾಚಾರಣೆಯಲ್ಲಿ ಪೌರಸ್ತ್ಯ ಸಾಂಪ್ರದಾಯಿಕ ಧಾರ್ಮಿಕ ಕೂಟವು ಭಾರತದಲ್ಲಿ ಪಾಮ್ ಸಂಡೆ ಯ ದಿನದಂದು  ತಾಳೆಗರಿಗಳೊಂದಿಗೆ ಅದರ ಚರ್ಚ್ ಹೊರಗೆ ಪ್ರಕ್ರಿಯೆಗಳನ್ನು ನಡೆಸುತ್ತದೆ. ನಂತರ ಪೌರಸ್ತ್ಯ ಸಂಪ್ರದಾಯ,ಪಾಶ್ಚಿಮಾತ್ಯ ಕ್ಯಾಥೋಲಿಕ್ ಮತ್ತು ಪ್ರೊಟೆಸ್ಟಂಟ್ ಮತಾಚರಣೆಗಳಲ್ಲಿ ಇದು ದುರ್ಬಲ ರೂಪದಲ್ಲಿ ಮುಂದುವರೆಯಿತು.
ಇತ್ತೀಚೆಗೆ ಬಿಷಪ್ಪುಗಳ ಮತ್ತು ಇಂಗ್ಲೀಷರ ಚರ್ಚ್ ಗಳಲ್ಲಿ ಹಾಗು ಲ್ಯೂತರ್ ಚರ್ಚ್ ಗಳಲ್ಲಿ ಈ ದಿನವನ್ನು ಅಧಿಕೃತವಾಗಿ ದಿ ಸಂಡೆ ಆಫ್ ದಿ ಪ್ಯಾಷನ್: ಪಾಮ್ ಸಂಡೆ ಎಂದು ಕರೆಯಲಾಗುತ್ತದೆ; ಆದರೂ ರೂಢಿಗತವಾಗಿ ದಿನ ನಿತ್ಯದ ಪ್ರಾರ್ಥನೆ (ಕಾಮನ್ ಪ್ರೇಯರ್)ಯ ಐತಿಹಾಸಿಕ ಪುಸ್ತಕದಲ್ಲಿ ಮತ್ತು ಲ್ಯೂತರ್ ಆರಾಧನಾ ವಿಧಾನಗಳಲ್ಲಿ  ಮತ್ತು ಕ್ಯಾಲೆಂಡರ್ ಗಳಲ್ಲಿ ಕೊಟ್ಟಿರುವಂತೆ "ಪಾಮ್ ಸಂಡೆ" ಎಂದು ಕರೆಯಲಾಗುತ್ತದೆ. ಸಾಂಪ್ರದಾಯಿಕ ಕ್ಯಾಲೆಂಡರ್ ನಲ್ಲಿರುವ "ಪ್ಯಾಷನ್ ಸಂಡೆ" ಎಂದು ಕರೆಯುವ ಲೆಂಟ್‌ನ ಅಂತಿಮ ಭಾನುವಾರದ ಜತೆ ಉಂಟಾಗುವ ಅನಾವಶ್ಯಕ ಗೊಂದಲವನ್ನು ಈ ಮೂಲಕ ತಪ್ಪಿಸಲಾಗಿದೆ.
ಪಾಕಿಸ್ತಾನದ ಚರ್ಚ್ ನಲ್ಲಿ(ಆಂಗ್ಲ ಸಮಾಜದಸದಸ್ಯ) ಪಾಮ್ ಸಂಡೆಯ ದಿನದಂದು ಶ್ರದ್ಧಾವಂತರು Psalm 24 (ಸ್ತುತಿಗೀತೆ)ಯನ್ನು ಹಾಡುತ್ತ ತಾಳೆ ಗರಿಗಳನ್ನು(ಕೊಂಬೆ) ಚರ್ಚ್ ನ ಒಳಗೆ ಕೊಂಡೊಯ್ಯುತ್ತಾರೆ.
ಪೌರಸ್ತ್ಯ ಕ್ರೈಸ್ತಧರ್ಮ
ಸಾಂಪ್ರದಾಯಿಕ ಚರ್ಚ್ ಗಳಲ್ಲಿ ಪಾಮ್ ಸಂಡೆ ಯನ್ನು ಯಾವಾಗಲು ಜರೂಸಲಮ್ ಗೆ ದೇವರ ಪ್ರವೇಶ  ವೆಂದು ಕರೆಯಲಾಗುತ್ತದೆ. ವರ್ಷದ ಧಾರ್ಮಿಕ ಆಚರಣೆಗಳಲ್ಲಿ ನಡೆಯುವ ಹನ್ನೆರಡು ಶ್ರೇಷ್ಠ ಹಬ್ಬಗಳಲ್ಲಿ ಇದು ಕೂಡ ಒಂದಾಗಿದೆ. ಅಲ್ಲದೇ ಇದು ಧಾರ್ಮಿಕ ಹಬ್ಬದ ಪ್ರಾರಂಭವಾಗಿದೆ. ಇದರ ಹಿಂದಿನದಿನವನ್ನು ಲಜಾರಸ್ ಶನಿವಾರ ವೆಂದು ಕರೆಯಲಾಗುತ್ತದೆ ಹಾಗು ಇದು ಸಾವಿನಿಂದ ಲಜಾರಸ್ ನ ಪುನರುತ್ಥಾನವನ್ನು ನೆನಪಿಸುತ್ತದೆ. ಪಶ್ಚಿಮದಂತೆ ಪಾಮ್ ಸಂಡೆ ಯನ್ನು ಲೆಂಟ್ ನ ಭಾಗವೆಂದು ಪರಿಗಣಿಸುವುದಿಲ್ಲ. ಪೌರಾತ್ಯ ದೇಶಗಳ ಸಾಂಪ್ರದಾಯಿಕ ಶ್ರೇಷ್ಠ ಉಪವಾಸ ಶುಕ್ರವಾರದ ಮೊದಲು ಮುಗಿಯುತ್ತದೆ. ಲಜಾರಸ್ ಶನಿವಾರ, ಪಾಮ್ ಸಂಡೆ ಮತ್ತು ಧಾರ್ಮಿಕ ಹಬ್ಬವನ್ನು ಉಪವಾಸದ ಬೇರೆ ಬೇರೆ ಅವಧಿಗಳೆಂದು ಪರಿಗಣಿಸಲಾಗುತ್ತದೆ. ಲಜಾರಸ್ ಶನಿವಾರದಂದು ಶ್ರದ್ಧಾರ್ಹರು ಭಾನುವಾರ ನಡೆಯಲಿರುವ ಮೆರವಣಿಗೆಯ ಸಿದ್ಧತೆಗೆಂದು  ತಾಳೆಗರಿಗಳನ್ನು ಶಿಲುಬೆಗಳಿಗೆ ಕಟ್ಟಿ ಸಿದ್ಧಪಡಿಸುತ್ತಾರೆ. ಚರ್ಚ್ ನಲ್ಲಿ ಪರದೆಗಳನ್ನು ಮತ್ತು ವಿಧ್ಯುಕ್ತ ಉಡುಪುಗಳನ್ನು ಹಬ್ಬದ ಬಣ್ಣಕ್ಕೆ ಬದಲಾಯಿಸಲಾಗುತ್ತದೆ - ಸ್ಲಾವಿಕ್ ಸಂಪ್ರದಾಯದಲ್ಲಿ ಇದು ಸಾಮಾನ್ಯವಾಗಿ ಹಸಿರುಬಣ್ಣವಾಗಿರುತ್ತದೆ.
thumb|left|15 ನೇ ಶತಮಾನದಲ್ಲಿ ಟ್ವೆರ್ ನಿಂದ ಜರೂಸಲಮ್ ಗೆ ಪ್ರವೇಶಿಸುವ ರಷ್ಯನ್ ಸಾಂಪ್ರದಾಯಿಕ ಶಿಲ್ಪವಾಗಿದೆ.
ಹಬ್ಬದ ಟ್ರೊಪ್ಯಾರಿಯನ್, ಲಜಾರಸ್‌ನ ಪುನರುತ್ಥಾನವು ಯೇಸು ಕ್ರಿಸ್ತನ ಪುನರುತ್ಥಾನದ ಪೂರ್ವಚಿತ್ರಣವೆಂದು ಸೂಚಿಸುತ್ತದೆ.
ಓ ನಮ್ಮ ದೇವ ಯೇಸುಕ್ರಿಸ್ತನೆ''
ರಷ್ಯನ್ ಸಾಂಪ್ರದಾಯಿಕ ಚರ್ಚ್, ಯೂಕ್ರೇನಿಯನ್ ಸಾಂಪ್ರದಾಯಿಕ ಚರ್ಚ್, ಯೂಕ್ರೇನಿಯನ್ ಕ್ಯಾಥೊಲಿಕ್ ಚರ್ಚ್, ಮತ್ತು ರುಥೆನಿಯನ್ ಕ್ಯಾಥೊಲಿಕ್ ಚರ್ಚ್ ನಲ್ಲಿ ತಾಳೆಗರಿಗಳ ಬದಲಿಗೆ, ಪುಸಿ ವಿಲೋ ಬಳಸುವ ಸಂಪ್ರದಾಯವನ್ನು ಬೆಳೆಸಲಾಗಿದೆ. ಏಕೆಂದರೆ ತಾಳೆಗರಿಗಳು ಅಷ್ಟು ದೂರದ ಉತ್ತರದ ಪ್ರದೇಶಗಳಲ್ಲಿ ಸುಲಭವಾಗಿ ದೊರಕುತ್ತಿರಲಿಲ್ಲ. ಯಾವ ರೀತಿಯ ಕೊಂಬೆಗಳನ್ನು ಬಳಸಬೇಕೆಂಬ ನಿಯಮಗಳಿಲ್ಲದ ಕಾರಣ ಕೆಲವು ಸಾಂಪ್ರದಾಯಿಕ ನಂಬಿಕಸ್ತರು ಆಲಿವ್ ರೆಂಬೆಗಳನ್ನು ಬಳಸುತ್ತಾರೆ. ಯಾವುದೇ ರೀತಿಯಾಗಿರಲಿ, ಹಬ್ಬದ ಹಿಂದಿನ ದಿನದಂದು(ಶನಿವಾರದ ರಾತ್ರಿಯಂದು) ಅಥವಾ ಭಾನುವಾರ ಬೆಳಗ್ಗೆ ಆಚರಿಸುವ ದೇವರ ಪ್ರಭುಭೋಜನ ಸಂಸ್ಕಾರದ ಮೊದಲು ರಾತ್ರಿ ಪೂರ್ತಿ ಮಾಡುವ ಜಾಗರಣೆಯ ಸಂದರ್ಭದಲ್ಲಿ ಈ ಗರಿಗಳನ್ನು ಪವಿತ್ರೀಕರಿಸಿಮೋಂಬತ್ತಿಗಳೊಂದಿಗೆ ವಿತರಿಸಬೇಕು. ಶ್ರೇಷ್ಠ ಪ್ರವೇಶದ ಪ್ರಭುಭೋಜನ ಸಂಸ್ಕಾರವು "ಜರೂಸಲಮ್ ಗೆ ಪ್ರಭುವಿನ ಪ್ರವೇಶವನ್ನು" ನೆನಪಿಸುತ್ತದೆ ಹಾಗು ಪಾಮ್ ಸಂಡೆಯ ದಿನ ಪ್ರತಿಯೊಬ್ಬರು ಅವರ ಗರಿಗಳನ್ನು ಹಿಡಿದುಕೊಂಡು ಎದ್ದು ನಿಂತು ಮೊಂಬತ್ತಿಯನ್ನು ಬೆಳಗಿಸುವ ಮೂಲಕ ಈ ಕ್ಷಣದ ಅರ್ಥಪೂರ್ಣತೆಯನ್ನು ಒತ್ತಿಹೇಳುತ್ತದೆ. ಸೇವೆಯ ಬಳಿಕ ಶ್ರದ್ಧಾವಂತ  ಈ ಗರಿಗಳನ್ನು ಮತ್ತು ಮೊಬಂತ್ತಿಗಳನ್ನು ಅವನ ಜೊತೆಯಲ್ಲಿ ಮನೆಗೆ ಕೊಂಡೊಯ್ಯುವನು ಮತ್ತು ಎವೊಲ್ಗಿಯ  (ಅನುಗ್ರಹ) ವೆಂಬಂತೆ ಅವುಗಳನ್ನು ಅವನ ಮನೆಯ ಪೂಜಾಸ್ಥಳದ ಮೂಲೆಯಲ್ಲಿ ಇಡುವನು.
thumb|300px|ಚಕ್ರವರ್ತಿ ಅಲೆಕ್ಸೈ ಮಿಚಿಲೊವಿಚ್ ನೊಡನೆ ಮಾಸ್ಕೋ ನಲ್ಲಿ  ಪಾಮ್ ಸಂಡೆ ಮೆರವಣಿಗೆ,  (1865 ರಲ್ಲಿ ವ್ಯಚೆಸ್ಲ್ಯಾವ್ ಗ್ರೆಗೋರಿವಿಚ್ ಸ್ಚಿವಾರ್ಸ್ ನಿಂದ ಬಿಡಿಸಲಾದ ವರ್ಣಚಿತ್ರ).
ರಷ್ಯಾದಲ್ಲಿ ಕತ್ತೆಯ ನಡಿಗೆಯ ಮೆರವಣಿಗೆ ಬೇರೆ ಬೇರೆ ನಗರಗಳಲ್ಲಿ ನಡೆಯುತ್ತದೆ. ಆದರೆ ಇದು 1558 ರಿಂದ 1693 ರವರೆಗೆ ಮಾಸ್ಕೋನಲ್ಲಿ ಮತ್ತು ನೌಗೊರೋಡ್ ನಲ್ಲಿ ಅತ್ಯಂತ ಮುಖ್ಯವಾಗಿದೆ. ಇವು ವಿದೇಶಿ ಪ್ರತ್ಯಕ್ಷದರ್ಶಿಗಳ ಸಾಕ್ಷ್ಯಗಳಲ್ಲಿ ಮುಖ್ಯವಾಗಿ ಕಾಣಿಸಿಕೊಂಡಿವೆ ಮತ್ತು ನಗರದ ಸಮಕಾಲೀನ ಪಾಶ್ಚಿಮಾತ್ಯ ನಕ್ಷೆಗಳಲ್ಲಿ ಪ್ರಸ್ತಾಪಿಸಲಾಗಿದೆ. ಮಾಸ್ಕೋದ ಬಿಷಪ್ "ಕತ್ತೆಯ" (ವಾಸ್ತವವಾಗಿ ಬಿಳಿಯ ಬಟ್ಟೆಯನ್ನು ಹೊದಿಸಿರುವ ಕುದುರೆ)ಮೇಲೆ ಸವಾರಿ ಮಾಡುವ ಮೂಲಕ ಕ್ರಿಸ್ತನನ್ನು ಪ್ರತಿನಿಧಿಸುತ್ತಾನೆ; ಜಾರ್ ಆಫ್ ರಷ್ಯಾ  ನಮ್ರತೆಯಿಂದ ಮೆರವಣಿಗೆಯಲ್ಲಿ ನಡೆದುಕೊಂಡುಬರುತ್ತಾನೆ. ಮಾಸ್ಕೋ ಮೆರವಣಿಗೆಗಳು ಮೂಲತಃ ಕ್ರೆಮ್ಲಿನ್ ನ(ಕೋಟೆಯ) ಒಳಗಿನಿಂದ ಪ್ರಾರಂಭವಾಗಿ ಈಗ ಸೆಂಟ್ ಬ್ಯಾಸಿಲ್ಸ್ ಕ್ಯಾಥಡ್ರಲ್ಸ್ ಎಂದು ಹೆಸರಾಗಿರುವ ಟ್ರಿನಿಟಿ ಚರ್ಚ್ ನಲ್ಲಿ ಮುಗಿಯುತ್ತದೆ. ಆದರೆ ಬಿಷಪ್ ನಿಕಾನ್ ಮೆರವಣಿಗೆಯ ಕ್ರಮವನ್ನು 1658 ರಲ್ಲಿ ಬದಲಾಯಿಸಿದ. ಪೀಟರ್ I ಚರ್ಚ್ ಗಳನ್ನು ರಾಷ್ಟ್ರೀಕರಿಸುವ ಉದ್ದೇಶಕ್ಕಾಗಿ ಈ ಸಂಪ್ರದಾಯವನ್ನು ಕೊನೆಗೊಳಿಸಿದನು; ಇದು ಸಾಂದರ್ಭಿಕವಾಗಿ 21 ನೇ ಶತಮಾನದಲ್ಲಿ ಪುನರ್‌ಸೃಷ್ಟಿಸಲಾಯಿತು.
ಪೌರಸ್ತ್ಯ ಸಾಂಪ್ರದಾಯಿಕ ಚರ್ಚ್ ಗಳಲ್ಲಿ ತಾಳೆಗರಿಗಳನ್ನು ಚರ್ಚ್ ನ ಎದುರಿಗೆ ಪ್ರಧಾನ ಬಲಿಪೀಠದ ಅಂಕಣದ ಮೆಟ್ಟಿಲುಗಳ ಮೇಲೆ ವಿತರಿಸಲಾಗುತ್ತದೆ. ಭಾರತದಲ್ಲಿ ಪ್ರಧಾನ ಅಂಕಣದಲ್ಲೇ ಚೆಂಡುಮಲ್ಲಿಗೆ ಹೂಗಳನ್ನು ಚೆಲ್ಲಲಾಗಿರುತ್ತದೆ ಹಾಗು ಧಾರ್ಮಿಕಕೂಟದ ಪ್ರಕ್ರಿಯೆಯು ಚರ್ಚ್ ಮೂಲಕ ಮತ್ತು ಹೊರಗೆ ನಡೆಯುತ್ತದೆ.
ಸಂಪ್ರದಾಯಗಳು
200px|thumb|ಪೋಲೆಂಡ್ ನ ಲಿಪ್ನಿಕ ಮರೊವನ ಹಳ್ಳಿಯ ಪಾಮ್ ಸಂಡೆಪಾಮ್ ಸಂಡೆಯ ದಿನ ಆರಾಧಕರು ತಾಜಾ ತಾಳೆಗರಿ(ತಾಳೆ ಎಲೆಗಳನ್ನು)ಗಳನ್ನು ಪಡೆದುಕೊಳ್ಳಬೇಕೆಂಬುದು ಅನೇಕ ಚರ್ಚ್ ಗಳಲ್ಲಿ ಸಂಪ್ರದಾಯವಾಗಿದೆ. ಪ್ರಪಂಚದ ಭಾಗಗಳಲ್ಲಿ ಇದು ಐತಿಹಾಸಿಕವಾಗಿ ಕಾರ್ಯಸಾಧ್ಯವಲ್ಲದ ಪ್ರದೇಶದಲ್ಲಿ ಪರ್ಯಾಯ ಸಂಪ್ರದಾಯಗಳು ಉದ್ಭವಿಸಿವೆ.
ಜೋರ್ಡನ್ ಮತ್ತು ಇಸ್ರೇಲ್
ಸಾಂಪ್ರದಾಯಿಕ, ಕ್ಯಾಥೊಲಿಕ್(ಲ್ಯಾಟಿನ್ ಚರ್ಚ್ ಮತ್ತು ಪ್ರಾಚ್ಯ ದೇಶಗಳ ಚರ್ಚ್), ಮತ್ತು ಆಂಗ್ಲಿಕನ್ ಚರ್ಚ್ ಗಳ ನಡುವೆಜೋರ್ಡನ್ ಮತ್ತು ಇಸ್ರೇಲ್ ನಲ್ಲಿ, ಪಾಮ್ ಸಂಡೆ ಬಹುಶಃ ಕ್ರೈಸ್ತಧರ್ಮದ ಕ್ಯಾಲೆಂಡರ್ ನಲ್ಲಿರುವ ಸೇವೆಗಳಲ್ಲೆಲ್ಲಾ ಅತ್ಯಂತ ಹೆಚ್ಚು ಜನರು  ಹಾಜರಾಗುವ ಸೇವೆಯಾಗಿದೆ. ಏಕೆಂದರೆ ಬಹುಶಃ ಇದು ವಿಶೇಷವಾಗಿ ಕೌಟುಂಬಿಕ ಉತ್ಸವವಾಗಿದೆ. ಈ ದಿನದಂದು ಮಕ್ಕಳು ಆಲಿವ್ ಮತ್ತು ತಾಳೆ ಮರದ ರೆಂಬೆಗಳೊಂದಿಗೆ ಚರ್ಚ್‌ಗೆ ಹೋಗುತ್ತಾರೆ. ತಾಳೆಗರಿಗಳು ಮತ್ತು ಗುಲಾಬಿಗಳಿಂದ ನಿರ್ಮಿಸಿದ ಎಚ್ಚರಿಕೆಯಿಂದ ಹೆಣೆಯಲಾದ ಶಿಲುಬೆಗಳನ್ನು ಮತ್ತು ಇತರ ಚಿಹ್ನೆಗಳೂ ಇರುತ್ತವೆ. ಸಾಮಾನ್ಯವಾಗಿ ಸೇವಾ ಕಾರ್ಯದ ಪ್ರಾರಂಭದಲ್ಲಿ ಮೆರವಣಿಗೆ ಇರುತ್ತದೆ ಹಾಗು ಒಂದು ಹಂತದಲ್ಲಿ ಕ್ರೈಸ್ತ ಪಾದ್ರಿ ಆಲಿವ್ ಗರಿಗಳನ್ನು ತೆಗೆದುಕೊಂಡು ಭಕ್ತರ ಮೇಲೆ ಪವಿತ್ರೋದಕವನ್ನು ಸಿಂಪಡಿಸುತ್ತಾರೆ.
ಲಾಟ್ವಿಯ
ಲಾಟ್ವಿಯ, ಪಾಮ್ ಸಂಡೆ ಯನ್ನು "ಪುಸ್ಸಿ ವಿಲೋ ಸಂಡೆ" ಎಂದು ಕರೆಯಲಾಗುತ್ತದೆ. ಪುಸ್ಸಿ ವಿಲೋಗಳು ಹೊಸ ಜೀವನವನ್ನು ಸಂಕೇತಿಸುತ್ತವೆ. ಅವುಗಳನ್ನು ಅನುಗ್ರಹಿಸಿ ಶ್ರದ್ಧಾವಂತನಿಗೆ ವಿತರಿಸಲಾಗುತ್ತದೆ. ಮಕ್ಕಳನ್ನು ಆ ದಿನ ಬೆಳಿಗ್ಗೆ ಮತಾಚರಣೆಗೆ ಸಂಬಂಧಿಸಿದಂತೆ ವಿಲೋ ಗರಿ(ರೆಂಬೆ)ಯಿಂದ ಹೊಡೆದು ಎಬ್ಬಿಸಲಾಗುತ್ತದೆ. ಜನರು ಕೂಡ ಒಬ್ಬರು ಮತ್ತೊಬ್ಬರನ್ನು ಹಿಡಿದು ಒಬ್ಬರು ಮತ್ತೊಬ್ಬರಿಗೆ ಗರಿಗಳಿಂದ ಹೊಡೆಯುತ್ತಾರೆ.
ಭಾರತ
200px|left|thumb|ಪಾಮ್ ಸಂಡೆ ಯ ದಿನದಂದು ಭಾರತದ ಮುಂಬೈನ ಪೌರಸ್ತ್ಯ ಸಾಂಪ್ರದಾಯಿಕ ಚರ್ಚ್ ನಲ್ಲಿ ಪ್ರಧಾನ ಬಲಿಪೀಠವಿರುವ ಅಂಕಣದ ಕಡೆಗೆ ಹೂವನ್ನು(ಈ ದೃಷ್ಟಾಂತದಲ್ಲಿ ಚೆಂಡುಮಲ್ಲಿಗೆ ಹೂಗಳು)ಚೆಲ್ಲುತ್ತಿರುವುದು. ದಕ್ಷಿಣ ಭಾರತದ ರಾಜ್ಯವಾದ ಕೇರಳದಲ್ಲಿ ( ಮತ್ತು ಭಾರತೀಯ ಸಂಪ್ರದಾಯದ, ಸಿರೊ ಮಲಂಕರ ಕ್ಯಾಥೊಲಿಕ್ ಚರ್ಚ್ ಮತ್ತು ಸಿರಿಯನ್ ಸಾಂಪ್ರದಾಯಿಕ ಚರ್ಚ್ (ಜಾಕೋಬೈಟ್), ಭಾರತದ ಇತರ ಭಾಗಗಳಲ್ಲಿ ಮತ್ತು ಪಶ್ಚಿಮದುದ್ದಕ್ಕೂ ಇರುವ ಕೂಟಗಳು) ಪಾಮ್ ಸಂಡೆಯ ದಿನದಂದು ಸುವಾರ್ತೆಯನ್ನು ಓದುವ ಸಂದರ್ಭದಲ್ಲಿ ಯೇಸುಕ್ರಿಸ್ತನನ್ನು ಸ್ವಾಗತಿಸುತ್ತ ಜನ ಸಮೂಹ "ಹೊಸನ್ನ! ಎಂದು ಕೂಗುವ ಕೂಗಿನೊಂದಿಗೆ ಪ್ರಧಾನ ಬಲಿಪೀಠದ ಅಂಕಣಕ್ಕೆ ಹೂಗಳನ್ನು ಚೆಲ್ಲಲಾಗುತ್ತದೆ.  ಬ್ಲೆಸ್ಡ್ ಈಸ್ ಹಿ ಹು ಈಸ್ ಕಮ್ ಎಂಡ್ ಈಸ್ ಟು ಕಮ್ ಇನ್ ದಿ ನೇಮ್ ಆಫ್ ದಿ ಲಾರ್ಡ್ ಗಾಡ್." ಈ ಪದಗಳನ್ನು ಸಮೂಹದಲ್ಲಿ ಮೂರು ಬಾರಿ ಓದಲಾಗುತ್ತದೆ. ನಂತರ ಸಮೂಹ "ಹೊಸನ್ನ!" ವನ್ನು ಪುನರುಚ್ಚರಿಸುತ್ತದೆ. ಹಾಗು ಹೂಗಳನ್ನು ಚೆಲ್ಲುತ್ತದೆ. ಇದು ಪೂರ್ವ-ಕ್ರೈಸ್ತ ಹಿಂದೂ ಆಚರಣೆಗಳಲ್ಲಿ ಹಬ್ಬದ ಸಂದರ್ಭಗಳಲ್ಲಿ ಹೂವುಗಳನ್ನು ಚೆಲ್ಲುವುದನ್ನು ಪ್ರತಿಧ್ವನಿಸುತ್ತದೆ; ಆದಾಗ್ಯೂ, ಇದು ಜರೂಸಲಮ್ ಗೆ ಯೇಸುಕ್ರಿಸ್ತನ ಪ್ರವೇಶದ ಬಗ್ಗೆ ಅವನಿಗೆ ಸೂಚಿಸುವ ಗೌರವವನ್ನು ಪ್ರತಿಧ್ವನಿಸುತ್ತದೆ. AD 52 ರಲ್ಲಿ ಬಂದ ಏಸುದೂತ ಸೆಂಟ್ ಥಾಮಸ್ ನ ಆಗಮನದಿಂದ (ಸಂಪ್ರದಾಯದ ಪ್ರಕಾರ) ಹಾಗು ಮಲಬಾರ್ ತೀರದ ಬ್ರಾಹ್ಮಣರಿಗೆ ಮತ್ತು ಅಲ್ಲಿದ್ದ ಪ್ರಾಚೀನ ಯೆಹೂದಿ ಸಮುದಾಯದವರಿಗೆ ಅವನು ಸುವಾರ್ತೆಯನ್ನು ಭೋಧಿಸುವ ಮೂಲಕ ಭಾರತೀಯ ಸಂಪ್ರದಾಯ  ತನ್ನ ಮೂಲವನ್ನು ಕಂಡುಕೊಂಡಿದೆ. ಇದರ ಮತಾಚರಣೆಗಳು ಮತ್ತು ಆಚರಣೆಗಳು ಹಿಂದೂ ಮತ್ತು ಯೆಹೂದಿ ಎರಡೂ ಹಾಗು ಮೂಲದಲ್ಲಿ ಲೆವಂಟೇನ್ ಕ್ರೈಸ್ತಧರ್ಮದಂತಿದೆ.
ಸ್ಪೇನ್‌
ಯುರೋಪ್ ನಲ್ಲೇ ಅತ್ಯಂತ ಹೆಚ್ಚಾಗಿ ತಾಳೆಮರದ ತೋಟಗಳಿರುವ ಸ್ಥಳವಾದ ಸ್ಪೇನ್ ಎಲೆಕ್ಸ್ ನಲ್ಲಿ ತಾಳೆಗರಿಗಳನ್ನು ಸೂರ್ಯನ ಬೆಳಕಿಗೆ ಬಿಳಿಯಾಗದಂತೆ ತಡೆಯಲು ಅವುಗಳನ್ನು ಕಟ್ಟಿ ಮುಚ್ಚಿಡುವುದು ಹಾಗು ನಂತರ ಅವುಗಳನ್ನು ಒಣಗಿಸಿ ದೊಡ್ಡ ಆಕಾರಗಳಲ್ಲಿ ಹೆಣೆಯುವ ಸಂಪ್ರದಾಯವಿದೆ.
ಮಾಲ್ಟಾ
ಮಾಲ್ಟಾ ಮತ್ತು ಗೋಜೋದಲ್ಲಿನ ಎಲ್ಲಾ ಪ್ಯಾರಿಷ್‌ಗಳು(ಪಾದ್ರಿಹೋಬಳಿಗಳು)  ಪಾಮ್ ಸಂಡೆಯ ದಿನದಂದು (ಮಾಲ್ಟೀಸ್ Ħadd ಇಲ್-ಪಾಮ್  ನಲ್ಲಿ) ತಾಳೆಗರಿಗಳನ್ನು ಮತ್ತು ಆಲಿವ್ ಗರಿಗಳನ್ನು ಪವಿತ್ರಗೊಳಿಸುತ್ತಾರೆ. ಗುಡ್ ಫ್ರೈಡೆಯ ಪ್ರತಿಮೆಗಳನ್ನು ಹೊಂದಿರುವ ಪ್ಯಾರಿಷ್‌ಗಳು ಆಲಿವ್ ಮರವನ್ನು ಪವಿತ್ರಗೊಳಿಸಿ ಅದರ ಗರಿಗಳನ್ನು ಆಲಿವ್ ಗಾರ್ಡನ್(ತೋಟ) ನಲ್ಲಿ ಪ್ರಾರ್ಥನೆ ಸಲ್ಲಿಸುತ್ತಿರುವ ಯೇಸುಕ್ರಿಸ್ತ ನ ಪ್ರತಿಮೆ ಯ (Ġesù fl-Ort)ಮೇಲೆ  ಮತ್ತು ಜೂಡಾಸ್ ನಂಬಿಕೆದ್ರೋಹ ದ ಪ್ರತಿಮೆಯ (il-Bewsa ta' Ġuda)ಮೇಲೆ ಹಾಕುತ್ತಾರೆ. ಅಲ್ಲದೇ ಪವಿತ್ರಗೊಳಿಸಿದ ಆಲಿವ್ ಗರಿಗಳು ಕಾಯಿಲೆಗಳನ್ನು ಮತ್ತು ಕೆಟ್ಟ ದೃಷ್ಟಿಗಳಿಂದ(l-għajn ħażina or is-seħta) ದೂರವಿರಿಸುತ್ತವೆ ಎಂದು ಅನೇಕ ಜನರು ಆಲಿವ್ ನ ಸ್ವಲ್ಪ ಗರಿಗಳನ್ನು ತಮ್ಮ ಮನೆಗೆ ಕೊಂಡೊಯ್ಯುತ್ತಾರೆ.
ನೆದರ್ಲೆಂಡ್ಸ್
ನೆದರ್ಲೆಂಡ್ಸ್‌ನ ಸ್ಯಾಕ್ಸಾನ್ ಪ್ರದೇಶದಲ್ಲಿ ಶಿಲುಬೆಗಳನ್ನು ಹುಂಜದ ರೂಪದಲ್ಲಿ ನಿರ್ಮಿಸಿ ಸಕ್ಕರೆ ಮಿಠಾಯಿ ಮತ್ತು ಬ್ರೆಡ್ ನಿಂದ ಅಲಂಕರಿಸಲಾಗುತ್ತದೆ. ಗ್ರೊನೈನ್ ಜೆನ್-ಲೀವಾರ್ಡನ್‌ ನ ಬಿಷಪ್ ಆಡಳಿತ ಪ್ರದೇಶದಲ್ಲಿ ಪಾಮ್ ಸಂಡೆ ಯ ಮುಂಚಿನ ದಿನ ರಾತ್ರಿ ವಾರ್‌ಫುಯಿಜೆ‌ನ್‌ನ ಶೋಕತಪ್ತ ತಾಯಿಯ ಗೌರವಾರ್ಥವಾಗಿ ಎಣ್ಣೆಯ ದೀಪಗಳೊಂದಿಗೆ ಮಹಾ ಮೆರವಣಿಗೆ ನಡೆಸಲಾಗುತ್ತದೆ.
ಪೊಲೆಂಡ್
ಅನೇಕ ಪಾಲಿಷ್ ನಗರಗಳು ಮತ್ತು ಹಳ್ಳಿಗಳು (ಮಲೊಪೊಲ್ಸ್ಕದ ಲಿಪ್ನಿಕ ಮುರೊವನ ಮತ್ತು ಪೊಡಲೈಸೆಯ  ಲಿಸೆ ಇದಕ್ಕೆ ಹೆಸರುವಾಸಿಯಾಗಿವೆ) ಕೃತಕ ತಾಳೆಮರಗಳ ಸ್ಪರ್ಧೆಗಳನ್ನು ಆಯೋಜಿಸುತ್ತದೆ. ಅವುಗಳಲ್ಲಿ ಸುಮಾರು 30 ಮೀಟರ್ ನಷ್ಟು ಎತ್ತರವನ್ನು ಮುಟ್ಟುವ ತಾಳೆಮರಗಳು ಅತ್ಯಂತ ದೊಡ್ಡ ತಾಳೆಮರಗಳಾಗಿರುತ್ತವೆ;ಉದಾಹರಣೆಗೆ 2008 ರ ಅತ್ಯಂತ ಎತ್ತರದ ತಾಳೆಮರ 33.39 ಮೀಟರ್ ನಷ್ಟು ಉದ್ದವನ್ನು ಹೊಂದಿತ್ತು.
ರೊಮೇನಿಯ
ರೋಮೆನಿಯಾದಲ್ಲಿ ಪಾಮ್ ಸಂಡೆ ಯನ್ನು ಡ್ಯುಮಿನಿಕ ಫ್ಲೋರಿಲೋರ್ ಎಂದು ಕರೆಯಲಾಗುತ್ತದೆ.
ಬಲ್ಗೇರಿಯ
ಬಲ್ಗೇರಿಯಾದಲ್ಲಿ ಪಾಮ್ ಸಂಡೆ ಯನ್ನು ಸ್ವೆಟ್ ನಿಸ್ಟ ಎಂದು ಕರೆಯಲಾಗುತ್ತದೆ. ಹೂವಿಗೆ ಸಂಬಂಧಿಸಿದ ಹೆಸರನ್ನು ಹೊಂದಿರುವವರು (ಉದಾಹರಣೆಗೆ ಜವೈಟಕೊ, ಮಾರ್ಗರೀಟ, ಲಿಲಿಯ, ವಯಲೆಟ, ಯಾವೊರ್, ಡ್ರ್ಯಾವೊಕ್, ಜುಂಬ್ ಜುಲ್, ನೆವೆನ, ಟೆಮೆನ್ಯುಜೆಕ, ಇತ್ಯಾದಿ.) ಈ ದಿನವನ್ನು ಅವರ ನೇಮ್ ಡೇ ಯಾಗಿ ಆಚರಿಸಿಕೊಳ್ಳುತ್ತಾರೆ.
ದಿ ಫಿಲಿಪೈನ್ಸ್
ಫಿಲಿಫೈನ್ಸ್ ನ ಕೆಲವು ಸ್ಥಳಗಳಲ್ಲಿ ಯೇಸುಕ್ರಿಸ್ತನ ವಿಜಯೋತ್ಸವದ ಪ್ರವೇಶವನ್ನು ಪುನರಭಿನಯಿಸಲಾಗುತ್ತದೆ. ಕ್ಯಾಥೊಲಿಕ್ ಪಾದ್ರಿ ಕುದುರೆಯ ಮೇಲೆ ಸವಾರಿ ಮಾಡುತ್ತಾನೆ ಹಾಗು ತಾಳೆಗರಿಗಳನ್ನು ಇಟ್ಟುಕೊಂಡಿರುವ ಸಮೂಹ ಅವನನ್ನು ಸುತ್ತುವರೆದಿರುತ್ತದೆ. ಕೆಲವೊಮ್ಮೆ ಮಹಿಳೆ ದೊಡ್ಡ ಬಟ್ಟೆಗಳನ್ನು ಅಥವಾ ಹೊದಿಕೆಗಳನ್ನು ಮೆರವಣಿಗೆಯ ಹಾದಿಯುದ್ದಕ್ಕೂ ಹಾಸುತ್ತಾಳೆ. ಪಾಲಸ್ಪಾಸ್ ಎಂದು ಕರೆಯಲಾಗುವ ತಾಳೆಗರಿಗಳನ್ನು (ತಾಳೆರೆಂಬೆಗಳನ್ನು) ಮಾಸ್(ಪ್ರಭುಭೋಜನ) ನಂತರ ಮನೆಗೆ ಕೊಂಡೊಯ್ಯಲಾಗುತ್ತದೆ ಅಥವಾ ಬಾಗಿಲಿನ ಮೇಲೆ ಅಥವಾ ಕಿಟಕಿಗಳ ಮೇಲೆ ತೂಗುಹಾಕಲಾಗುತ್ತದೆ.
ತಾಳೆಗರಿಗಳನ್ನು ಪವಿತ್ರಗೊಳಿಸಿದ ನಂತರ ಜನರು ಅವುಗಳನ್ನು ಅವರ ಮನೆಯ ಮುಂದೆ ಹಾಕುತ್ತಾರೆ. ಗರಿಗಳನ್ನು ಮನೆಯ ಮುಂದೆ ಇಟ್ಟುಕೊಳ್ಳುವ ನಿಜವಾದ ಕಾರಣ ಯೇಸುಕ್ರಿಸ್ತನನ್ನು ಸ್ವಾಗತಿಸುವುದಾದರೂ ಕೆಲವು ಫಿಲಿಫಿಯನ್ನರು ತಾಳೆಗರಿಗಳು ದುಷ್ಟಶಕ್ತಿಗಳನ್ನು ದೂರವಿರಿಸುತ್ತವೆ ಎಂದು ಹೇಳುತ್ತಾರೆ.
ಫಿನ್ಲೆಂಡ್
ಫಿನ್ಲೆಂಡ್ ನಲ್ಲಿ ಮಕ್ಕಳು ಈಸ್ಟರ್ ನ ಮಾಟಗಾತಿಯರಂತೆ ವೇಷಧರಿಸಿ ನಾಣ್ಯಗಳಿಗಾಗಿ ಮತ್ತು ಸಕ್ಕರೆ ಮಿಠಾಯಿಗಳಿಗಾಗಿ ಸುತ್ತಮುತ್ತಲಿನ ಮನೆ ಮನೆಗೆ ಹೋಗುವುದಕ್ಕೆ ಈ ಹಬ್ಬವು ಜನಪ್ರಿಯವಾಗಿದೆ. "ವಿರ್ಪೊಮೆನೆನ್" ಎಂದು ಕರೆಯಲಾಗುವ ಹಳೆಯ ಕ್ಯಾರೆಲಿಯನ್ ಪದ್ಧತಿ ಇದಾಗಿದೆ.
ಬಾಹ್ಯ ಕೊಂಡಿಗಳು
ವರ್ಗ:ಕ್ರೈಸ್ತಧರ್ಮದ ಹಬ್ಬಗಳು ಮತ್ತು ಪವಿತ್ರದಿನಗಳು ವರ್ಗ:ಪೌರಸ್ತ್ಯ ದೇಶಗಳ ಸಾಂಪ್ರದಾಯಿಕ ಧಾರ್ಮಿಕ ಆಚರಣೆಯ ದಿನಗಳು ವರ್ಗ:ಪೌರಸ್ತ್ಯ ದೇಶಗಳ ಕ್ರೈಸ್ತಧರ್ಮದ ಆರಾಧನಾ ವಿಧಾನಗಳು(ಧಾರ್ಮಿಕ ಆಚರಣೆಗಳು) ವರ್ಗ:ಕ್ಯಾಥೊಲಿಕ್ ಆರಾಧಾನ ವಿಧಾನ ವರ್ಗ:ಧರ್ಮಾಚರಣೆಯ ಕ್ಯಾಲೆಂಡರ್ ವರ್ಗ:ಧಾರ್ಮಿಕ ಹಬ್ಬದ ರಜಾದಿನಗಳು ವರ್ಗ:ಈಸ್ಟರ್ ವರ್ಗ:ಕ್ರೈಸ್ತಧರ್ಮದ ರಜಾದಿನಗಳು ವರ್ಗ:ಪವಿತ್ರ ವಾರ ವರ್ಗ:ಯೇಸು ಕ್ರಿಸ್ತ ಮತ್ತು ಇತಿಹಾಸ
ಆಫ್ರಬೆನ್
thumb
ಆಫ್ರಬೆನ್ ೧೭ ನೇ ಶತಮಾನದ ಪ್ರಮುಖ ನಾಟಕಗಾರ್ತಿ. ಇವಳು ಇ೦ಗ್ಲಿಷ್ ರೆಸ್ಟೋರೇಷನ್ ಕಾಲದಲ್ಲಿನ ಪ್ರಾಮುಖ್ಯತೆ ಪಡೆದ ಬರಹಗಾರ್ತಿ. ಮತ್ತು ಇ೦ಗ್ಲಿಷ್ ಸಾಹಿತ್ಯದ ಮೊದಲ ಮಹಿಳಾ ಬರಹಗಾರ್ತಿ. ಇವಳ ಕೊಡುಗೆಗಳು ಇ೦ಗ್ಲಿಷ್ ಸಾಹಿತ್ಯದ ಉಗಮಕ್ಕೆ ಅಡಿಗಲ್ಲಾಗಿವೆ.
ಬದುಕು ಮತ್ತು ಬರಹ
ಆಫ್ರಬೆನ್ ೧೬೪೦ ರಲ್ಲಿ ಕ್ಯಾ೦ಟರ್ಬರಿ ಹತ್ತ್ತಿರದಲ್ಲ್ಲಿರುವ ಹರಬ್ಲಿಡಾನ್ ರಲ್ಲಿ ಜನಿಸಿದಳು. ಡಿಸೆ೦ಬರ್ ೧೪ ರಂದು ಕ್ರಿಶ್ಚಿಯನ್ ಗೆ ಬ್ಯಾಪ್ಟೈಸ್ ಆಗುತ್ತಾಳೆ. ಬೆನ್ ಳ ತ೦ದೆ ಜಾನ್ಸನ್ ಮತ್ತು ತಾಯಿ ಎಲಿಜೆಬೆತ್ ಡೆನ್ ಹ್ಯಾಮ್. ೧೬೬೩ ರಲ್ಲಿ ಇವಳು ಜಾನ್ಸನ್ ಜೊತೆಯಲ್ಲಿ ಸುರ್ ನೇಮ್ ಗೆ ಪ್ರಯಾಣ ಮಾಡುತ್ತಾಳೆ. ದಾರಿ ಮದ್ಯದಲ್ಲಿ ಜಾನ್ಸನ್ ಸಾಯುತ್ತಾನೆ. ಆಗ ಅವನ ಹೆ೦ಡತಿ ಮತ್ತು ಮಕ್ಕಳು ಕೆಲವು ತಿ೦ಗಳ ಕಾಲ ಸುರ್ ನೇಮ್ ನಲ್ಲಿ ಉಳಿಯಬೇಕಾಗುತ್ತದೆ. ಈ ಪ್ರಯಾಣದಿ೦ದ ಬೆನ್ ಆಫ್ರಿಕಾದ ಗುಲಾಮನ ಮೇಲಧಿಕಾರಿಯನ್ನು ಬೇಟಿ ಮಾಡಲು ಸಾಧ್ಯವಾಗುತ್ತದೆ. ಈ ಅಧಿಕಾರಿಯ ಕತೆಯೇ ಒರೋನೋಕೊ ಎ೦ಬ ಕಾದ೦ಬರಿ ಆಗಿದೆ.
ವೀಳ್ಯದೆಲೆ
ವೀಳ್ಯದೆಲೆ(ತುಳು:ಬಚ್ಚಿರೆ) ಪಾಚಿ ಹಸುರಿನ, ತೆಳುವಿನ, ತಣ್ಣಗಿನ,ರಸಭರಿತವಾದ ಒಂದು ಎಲೆ. ಅಡಿಕೆ ಮತ್ತು ಸುಣ್ಣದ ಸಾಂಗತ್ಯದಿಂದ ತಾಂಬೂಲವೆಂದು ಕರೆಯಲ್ಪಡುತ್ತದೆ. ಆಸ್ಟೆಯೋಪೋರೋಸಿಸ್ ಎಂಬ ಮೂಳೆ ಸಂಬಂಧಿ ರೋಗಕ್ಕೆ ವೀಳ್ಯದೆಲೆ ಮದ್ದು. ವೀಳ್ಯದ ರಸ ಸುಣ್ಣದಲ್ಲಿರುವ ಕ್ಯಾಲ್ಶಿಯಮ್ ಅಂಶಕ್ಕೆ ಬೆರೆತು ದೇಹದಲ್ಲಿ ಬಹುಬೇಗ ಹರಡಲ್ಪಡುವುದೇ ಇದಕ್ಕೆ ಕಾರಣ. ಚಿಗುರು ವೀಳ್ಯದೆಲೆ, ವಾತಹರ, ಉದರ ವಾಯುಹರ ಮತ್ತು ಉತ್ತೇಜನಕಾರಿ. ಇದು ಕಾಮೋತ್ತೇಜಕವಾಗಿದ್ದು ಸೋಂಕನ್ನು ತಡೆಗಟ್ಟುವ ಗುಣವನ್ನೂ ಹೊಂದಿದೆ. ಜೀರ್ಣಶಕ್ತಿ ಹೆಚ್ಚಿಸಿ, ಧ್ವನಿ ಸರಿಪಡಿಸಿ, ಗ್ಯಾಸ್ಟ್ರಿಕ್ ಟ್ರಬಲ್ ನ್ನು ಬಹುಮಟ್ಟಿಗೆ ಗುಣಪಡಿಸುತ್ತದೆ. ಮಕ್ಕಳಲ್ಲಿನ ಕೆಮ್ಮು ಮತ್ತು ಅಜೀರ್ಣಕ್ಕೆ ಈ ಎಲೆಯ ರಸ ಉಪಯೋಗ. ಸಣ್ಣ ಮಕ್ಕಳಲ್ಲಿ ಉಸಿರಾಟದ ತೊಂದರೆಯಾದಾಗ ಎಣ್ಣೆ ಸವರಿ, ಬಾಣಲೆಯಲ್ಲಿ ಬೆಚ್ಚಗೆ ಮಾಡಿದ ವೀಳ್ಯದೆಲೆಯನ್ನು ಎದೆಯ ಮೇಲಿಡುವುದು ಪ್ರಯೋಜನಕಾರಿ. ಏಳು ಬಗೆಯ ವೀಳ್ಯದೆಲೆಗಳನ್ನು ಆಯುರ್ವೇದದಲ್ಲಿ ಬಣ್ಣಿಸಲಾಗಿದೆ. ವೀಳ್ಯದೆಲೆಯಿಂದಾದ ಹೆಂಡವನ್ನು ಆಯುರ್ವೇದದಲ್ಲಿ ಕೆಲ ರೋಗಗಳಿಗೆ ಮದ್ದನ್ನಾಗಿ ಉಪಯೋಗಿಸಲು ಹೇಳಿದೆ. ವೀಳ್ಯದೆಲೆಯನ್ನು ಬೆಳೆಸುವುದು ಅಷ್ಟೇನೂ ಶ್ರಮದಾಯಕವಲ್ಲ. ವೀಳ್ಯದ ಬಳ್ಳಿ ಹಬ್ಬಲು ಆಸರೆ ನೀಡಿದರೆ ಸಾಕು. ಮೇಲ ಮೇಲಕ್ಕೆ ಹಬ್ಬುತ್ತದೆ. ಹಲವರಿಗೆ ಇದನ್ನು ಬೆಳೆಸುವುದೇ ಒಂದು ಕಸುಬು ಮತ್ತು ಜೀವನಾಧಾರ.
ಕರಾವಳಿ ಕರ್ನಾಟಕದಲ್ಲಿ ತುಳುವರ ಎಲ್ಲಾ ಶುಭಕಾರ್ಯಗಳಿಗೂ ಎಲೆ ಅಡಿಕೆ ಬೇಕೇಬೇಕು. ನಿತ್ಯದ ದೇವರ ಸಮರ್ಪಣೆಗೂ ಹಣ್ಣು ಕಾಯಿಗಳ ಜತೆಗೆ ಎಲೆ ಅಡಿಕೆ ಇರಲೇಬೇಕು,`ಫಲತಾಂಬೂಲ' ಕೊಡುವಾಗ ತೆಂಗಿನ ಕಾಯಿಯ ಜತೆಗೆ ವೀಳ್ಯದೆಲೆ ಮತ್ತು ಅಡಿಕೆ ಇಡಲೇ ಬೇಕು."ನಮನ"
ವರ್ಗ:ಸಸ್ಯಗಳು ವರ್ಗ:ಎಲೆಗಳು ವರ್ಗ:ಔಷಧೀಯ ಸಸ್ಯಗಳು
ಜೆ.ಆರ್.ಡಿ. ಟಾಟ
ಭಾರತದ ಪ್ರಸಿದ್ಧ ಕೈಗಾರಿಕೋದ್ಯಮಿ ಬೃಹತ್ ಟಾಟಾ ಸಂಸ್ಥೆಯನ್ನು ೫೩ ವರ್ಷಗಳ ಕಾಲ ಸಮರ್ಥವಾಗಿ ನಡೆಸಿ, ಭಾರತದ ಕೈಗಾರಿಕಾ ನಕ್ಷೆಯಲ್ಲಿ ಮಹತ್ವದ ಛಾಪನ್ನು ಮೂಡಿಸಿದ ಭಾರತೀಯರಲ್ಲೊಬ್ಬರು. ಟಾಟಾರವರ ಉತ್ಪಾದನೆ, ಉಕ್ಕಿನಿಂದ ಪ್ರಾರಂಭಿಸಿ, ವಿದ್ಯುತ್ ಶಕ್ತಿ, ಮೊಟಾರ್ ಕಾರು ಮತ್ತು ಲಾರಿಗಳು, ಸಿಮೆಂಟ್, ರಸಾಯನಿಕ ವಸ್ತುಗಳು, ವಸ್ತ್ರೋದ್ಯಮ, ಪೇಪರ್, ಮಾಹಿತಿ ತಂತ್ರಜ್ಞಾನ, ದಿನನಿತ್ಯದ ಬಳಕೆಯ, ಉಪ್ಪು, ಸಾಬೂನ್, ಶ್ಯಾಂಪೂ, ಟೀ, ಕಾಫೀ, ಹೆಂಗಳೆಯರ ಸೌಂದರ್ಯವರ್ಧಕ ಪರಿಕರಗಳು, ಇತ್ಯಾದಿಗಳ ವರೆಗೆ ಇದೆ. ಜೆ.ಆರ್.ಡಿ ಟಾಟಾ ಅವರು, ಆರ್.ಡಿ ಟಾಟಾ ಅವರ ಪುತ್ರರು. 'ಜಮ್‍ಸೆಟ್‍ಜಿ ನುಝರ್‍ವಾನ್‍ಜಿ ಟಾಟ' ಅವರು ತಮ್ಮ ಮಕ್ಕಳಾದ 'ಸರ್ ದೊರಾಬ್ ಟಾಟ 'ಹಾಗೂ 'ಸರ್ ರತನ್ ಟಾಟಾ' ಅವರಷ್ಟೇ ಪ್ರಾಮುಖ್ಯತೆಯನ್ನು 'ಆರ್.ಡಿ.ಟಾಟಾ' ರವರಿಗೂ, ಕೊಡುತ್ತಿದ್ದರು. ಆರ್.ಡಿ.ಯವರ ವ್ಯವಹಾರಜ್ಞಾನ, ಮೇಧಾವಿತನ, ಮತ್ತು ಉದ್ಯಮವನ್ನು ಪ್ರಗತಿಯತ್ತ ಒಯ್ಯುವಲ್ಲಿ ಮುಂದಾಳತ್ವವನ್ನು ವಹಿಸಿಕೊಂಡು ಪ್ರಗತಿ ಸಾಧಿಸುತ್ತಿದ್ದ ಪರಿ, ಜಮ್‍ಸೆಟ್‍ಜಿ ನುಝರ್‍ವಾನ್‍ಜಿ ಟಾಟರಿಗೆ ಪ್ರಿಯವಾಗಿತ್ತು. ತಮ್ಮ ತರುವಾಯ, ಟಾಟಾ ಉದ್ಯಮದ ಜವಾಬ್ದಾರಿಯನ್ನು ಹೊರಬಲ್ಲ ಒಬ್ಬ ಸಮರ್ಥ ಪ್ರವರ್ತಕನಂತೆ ಅವರಿಗೆ ಗೋಚರಿಸಿದರು. ಜೆ.ಆರ್.ಡಿ ಅವರಿಗೆ ತಂದೆಯವರ ಗುಣಗಳೆಲ್ಲ ರಕ್ತಗತವಾಗಿ ಬಂದಿತ್ತು.
ಜನನ ಹಾಗೂ ಬಾಲ್ಯ
thumb|left|350px|'ಕೇನ್'-'ಜೆ' ರವರ ಬಾಡಿಗೆಮನೆ 'ಜೆಹಾಂಗೀರ್ ರತನ್ ಜಿ ದಾದಾಭಾಯ್ ಟಾಟಾ,' ಅವರು ಪಾರ್ಸಿ, ' ಝೊರಾಸ್ಟ್ರಿಯನ್ ಮತ,' ಕ್ಕೆ ಸೇರಿದವರು. ತಂದೆ ಬಹಳ ಮಡಿವಂತರು. ಆರ್.ಡಿ ಟಾಟಾ ಮತ್ತು ಸೂನಿ (ಮೂಲ ಫ್ರೆಂಚ್ ಹೆಸರು ಸುಝಾನ್ ಬ್ರೈರ್ ) ದಂಪತಿಗಳ ೫ ಜನ ಮಕ್ಕಳಲ್ಲಿ ಎರಡನೆಯವರಾಗಿ ಜೆಹಾಂಗೀರ್ ೨೯ ಜುಲೈ ೧೯೦೪ ರಲ್ಲಿ ಪ್ಯಾರಿಸ್ ನಲ್ಲಿ ಹುಟ್ಟಿದರು. ಇವರ ಅಕ್ಕ, 'ಸಿಲ್ಲ', ೧೯೦೩ ರಲ್ಲಿ ಜನಿಸಿದರು. 'ರೋಡಾಬೆ,' (೧೯೦೯ ), 'ದರಾಬ್,' (೧೯೧೨) ಮತ್ತು 'ಜಿಮ್ಮಿ,' (೧೯೧೬) ಇವರ ಇತರ ಒಡಹುಟ್ಟಿದವರು. ಜೆಹಾಂಗೀರ್ (ಎಲ್ಲರು ಅವರನ್ನು 'ಜೆ' ಎಂದು ಸಂಬೋಧಿಸುತ್ತಿದ್ದರು) ಎನ್ನುವುದಕ್ಕೆ ಪರ್ಷಿಯನ್ ಭಾಷೆಯಲ್ಲಿ ವಿಶ್ವವಿಜೇತ ಎನ್ನುವುದು ಹತ್ತಿರದ ಅರ್ಥ. 'ಆರ್.ಡಿ.ಟಾಟಾ, ' 'ಜೆಮ್ ಸೆಟ್ ಜಿ ಟಾಟಾ' ಅವರ ಸೋದರಮಾವ, 'ದಾದಾಭಾಯ್' ಅವರ ಮಗ. ಜೆಮ್ ಸೆಟ್ ಜಿಯವರು ಭಾರತದ ಪ್ರಪ್ರಥಮ ಔದ್ಯೋಗಿಕ ಕ್ಷೇತ್ರಗಳನ್ನು ಪ್ರಾರಂಭಿಸಿದ್ದೇ ಅಲ್ಲದೆ ಅದಕ್ಕೆ ಭದ್ರವಾದ ಬುನಾದಿಯನ್ನು ಹಾಕಿದವರು. ಅದಕ್ಕಾಗಿ ಜಮ್ ಸೆಟ್ ಜಿಯವರನ್ನು, " ಭಾರತದ ಕೈಗಾರಿಕಾ ಕ್ಷೇತ್ರದ ಜನಕ " ನೆಂದು ಕರೆಯುತ್ತಾರೆ. ೧೮೯೫ ರಿಂದಲೂ ಆರ್. ಡಿ, ಅವರು, ಜಮ್ ಸೆಟ್ ಜಿ ಮತ್ತು ದೊರಬ್ ಟಾಟಾ ರವರ ಜೊತೆಗೆ ಪಾಲುದಾರರಾಗಿದ್ದರು. ಒಳ್ಳೆಯ ನಂಬಿಕಸ್ತರು ಹಾಗೂ ಕೆಲಸದಲ್ಲಿ ಅತ್ಯಂತ ದಕ್ಷರು. ಜೆಮ್ ಸೆಟ್ ಜಿ ಅವರು ಸ್ಥಾಪಿಸಿದ ಮೂಲಭೂತ ತಂತ್ರಜ್ಞಾನಗಳು ಹಾಗೂ ಮೂಲ ಉತ್ಪಾದನಾ ಘಟಕಗಳು ಅತ್ಯಂತ ಮಹತ್ವದ ದೈನಂದಿನ ಜೀವನಾವಶ್ಯಕ ವಸ್ತುಗಳನ್ನೊಳಗೊಂಡಿವೆ. ಉದಾಹರಣೆಗೆ : ಕಬ್ಬಿಣ ಮತ್ತು ಉಕ್ಕು, ಜವಳಿ, ವಿದ್ಯುತ್, ಸಿಮೆಂಟ್, ಚಹಾ ಇತ್ಯಾದಿ. ಜಮ್ ಸೆಟ್ ಜಿಯವರು ಮೂಲಪುರುಷರಾದರೆ, ಜೆ.ಆರ್.ಡಿ ಯವರು ಅದರ ಸಮಕ್ಷಮ ಸಂರಕ್ಷಕರು, ಹಾಗೂ ಪ್ರವರ್ತಕರು. ಸುಮಾರು ೫೩ ವರ್ಷಗಳ ತಮ್ಮ ಸುದೀರ್ಘ ಯಜಮಾನಿಕೆಯಲ್ಲಿ, ಹೊಸ ಹೊಸ ಉದ್ಯಮ ಕ್ಷೇತ್ರಗಳನ್ನು ಚೆನ್ನಾಗಿ ಅಭ್ಯಸಿಸಿ ತೆಗೆದುಕೊಂಡು, ಅದರಲ್ಲಿ ಅತ್ಯಂತ ಭಾರಿ ಪ್ರಮಾಣದ ಯಶಸ್ಸನ್ನು ಪಡೆದರು. ಮೂಲ ಟಾಟಾ ಅವರ ಹೆಸರನ್ನು ಅಮರಗೊಳಿಸಿದ ಟಾಟಾಸಂಸ್ಥೆಯ ಹಲವು ನಿಷ್ಠ ಕಾರ್ಯಶೀಲರಲ್ಲಿ ಅಗ್ರಗಣ್ಯರು.
'ಕೇನ್ ಬಂಗಲೆಯ ವಾಸಿ'
ಜೆ.ಆರ್.ಡಿ. ಅಲ್ಟಾಮೌಂಟ್ ರೋಡಿನ ಕೇನ್, ಎಂಬ ಬಂಗಲೆಯಲ್ಲಿ ಪತ್ನಿ, ಥೆಲ್ಮಾರೊಡನೆ ವಾಸವಾಗಿದ್ದರು. ಇದು ಬಾಡಿಗೆ ಮನೆಯಾಗಿತ್ತು.
ವಿದ್ಯಾಭ್ಯಾಸ
'ಜೆ.ಆರ್.ಡಿಯವರ ವಿದ್ಯಾಭ್ಯಾಸ ಮೊದಲು ಫ್ರಾನ್ಸ್, ಜಪಾನ್ ಮತ್ತು ಭಾರತದಲ್ಲಿ ನಡೆಯಿತು. ಜೆ ಅವರಿಗೆ ಮಾತೃ ಭಾಷೆ ಫ್ರೆಂಚ್ ಭಾಷೆ ಬಿಟ್ಟರೆ ಬೇರೆಯೇನೂ ಬರುತ್ತಿರಲಿಲ್ಲ. ಜೆ ಅವರ ಇಂಗ್ಲೀಷ್ ಭಾಷೆಯನ್ನು ಉತ್ತಮ ಪಡಿಸಲು, ಒಂದು ವರ್ಷ ಇಂಗ್ಲೆಂಡಿನಲ್ಲಿ 'ಕ್ರಾಮರ್' ಶಾಲೆಯಲ್ಲಿ ಭರ್ತಿಮಾಡಲಾಗಿತ್ತು. ಕ್ರಾಮರ್ ಶಾಲೆ, ಸಫೊಕ್ ಉತ್ತರ ಸಮುದ್ರದ ಬಳಿಯಿತ್ತು. ಅತ್ಯಂತ ಶೀತ ಪ್ರದೇಶ. ಸೌತ್ ವೊಲ್ಡ್, ಸ್ಕೂಲಿನ ತರುವಾಯ ಅವರಿಗೆ, ಫ್ರೆಂಚ್ ಸೈನ್ಯದಲ್ಲಿ ಒಂದು ವರ್ಷ, ರೆಜಿಮೆಂಟ್ ಡಿ ಸ್ಪಾಹಿಸ್ ಗೆ ಸೇರಿದರು. ಇನ್ನು ೬ ತಿಂಗಳು ಅಲ್ಲೇ ಕೆಲಸಮಾಡಿದ್ದರೆ, ಸೈನ್ಯದಲ್ಲಿ ಆಫೀಸರ್ ಕೆಲಸ ಸಿಕ್ಕುವುದು ಖಂಡಿತವಾಗಿತ್ತು. ಕೇಂಬ್ರಿಡ್ಜ್ ನಲ್ಲಿ ಇಂಜಿನಿಯರಿಂಗ್ ಓದಲು ಏರ್ಪಾಟು ಮಾಡಿದ್ದರು. ಆರ್.ಡಿ.ಟಾಟಾ ಅವರು, ಬೊಂಬಾಯಿನಲ್ಲಿ ಸೂನಿಯ ಆಸೆಗೆ ತಕ್ಕಂತಹ " ಸುನಿತ," ಎಂಬ ಬಂಗಲೆಯೊಂದನ್ನು ಬೊಂಬಾಯಿನ ಮಲಬಾರ್ ಹಿಲ್ಸ್ ನಲ್ಲಿ ಖರೀದಿಸಿದರು. ೧೯೨೦ ರಲ್ಲಿ ಬೊಂಬಾಯಿನ ನೇರಳ್ ರೈಲ್ವೆ ನಿಲ್ದಾಣದ ಬಳಿ ಇದ್ದ ಗಿರಿಧಾಮ 'ಮಾಥೆರಾನ್' ನಲ್ಲಿ 'ದಿನ್ ಶಾ ಪೆಟಿಟ್' ಅವರ ಬಂಗಲೆಯಲ್ಲಿ ಸ್ವಲ್ಪ ಕಾಲ ತಂಗಲು ವ್ಯವಸ್ಥೆಯಾಗಿತ್ತು. ಆದರೆ ಈ ಕಾರ್ಯಕ್ರಮದಲ್ಲಿ ದಿಢೀರನೆ ಕೆಲವೊಂದು ಬದಲಾವಣೆಗಳಾದವು. ತಂದೆಯವರು ಮನಸ್ಸು ಬದಲಾಯಿಸಿ, 'ಜೆ' ರವರನ್ನು ಬೊಂಬಾಯಿಗೆ ಹೋಗಲು ಆಗ್ರಹ ಮಾಡಿದರು. ೧೯೨೩ ರಲ್ಲಿ ಸೂನಿಯವರ ಆರೋಗ್ಯದಲ್ಲಿ ಏರುಪೇರು ಆಗಿ, ಭಾರತಕ್ಕೆ ಬರುವ ಸ್ಥಿತಿಯಲ್ಲಿರಲಿಲ್ಲ. ೧೯೨೩ ನೆಯ ಇಸವಿಯಲ್ಲಿ, ಸೂನಿಯವರು ತಮ್ಮ ೪೩ ನೆ ವಯಸ್ಸಿನಲ್ಲೇ, ಇಹಲೋಕವನ್ನು ತ್ಯಜಿಸಿದರು. ಈ ಸುದ್ದಿಯನ್ನು ತಂತಿಮೂಲಕ ತಿಳಿದ ಆರ್. ಡಿ ಯವರು, ಪ್ಯಾರಿಸ್ ತಲುಪುವ ವೇಳೆಗೆ ಸೂನಿಯವರ ಅಂತಿಮ ಸಂಸ್ಕಾರಗಳೆಲ್ಲಾ ಮುಗಿದಿದ್ದವು. ಭಾರತದಲ್ಲಿ ಸರ್. ದೊರಾಬ್ ಟಾಟಾ ಅವರ ಆರೋಗ್ಯ ದಿನೇ ದಿನೇ ಹದಗೆಡುತ್ತಿತ್ತು. ಆರ್. ಡಿಯವರೂ ಸಹಿತ ಹೆಚ್ಚು ಹೆಚ್ಚು ಜವಾಬ್ದಾರಿಗಳನ್ನು ಹೊತ್ತುಕೊಳ್ಳುವಷ್ಟು ಶಕ್ತರಾಗಿರಲಿಲ್ಲ. 'ಸೂನಿ 'ಯವರ ಮರಣದ ನಂತರ, ಅಜ್ಜಿ, 'ಮಿಸೆಸ್. ಬ್ರೈರ್', ಅವರು ಮಕ್ಕಳನ್ನು ನೋಡಿಕೊಳ್ಳುತ್ತಿದ್ದರು.
'ಅಪ್ರೆಂಟಿಸ್' ಆಗಿ
ತಂದೆಯವರ ಆದೇಶದಂತೆ, ನವ ಯುವಕ 'ಜೆ', 'ಟಾಟಾ ಸನ್ಸ್ ಕಂಪೆನಿ' ಯ ಅಪ್ರೆಂಟಿಸ್ ಆಗಿ, ಬೊಂಬಾಯಿಗೆ ಪಾದಾರ್ಪಣೆ ಮಾಡಿದರು. "ಜೆ " ೧೯೨೫ ರಲ್ಲಿ, ಬೊಂಬಾಯಿಗೆ ಬಂದು ಟಾಟ ಕಂಪೆನಿಯಲ್ಲಿ 'ಅಪ್ರೆಂಟಿಸ್,' ಆಗಿ ಭರ್ತಿಯಾದರು. ಆಗ ತಾನೆ ಬಂದು ಸೇರಿದ ಜೆ,ಯವರಿಗೆ, ದೇಶ-ಭಾಷೆಗಳೆಲ್ಲಾ ಹೊಸದು. ಗುಜರಾತಿ, ಹಿಂದಿ ಸರಿಯಾಗಿ ಬರುತ್ತಿರಲಿಲ್ಲ. ಅವರು ವಿಮಾನಕ್ಕೆ ಸಂಬಂಧಿಸಿದ ಕಾರ್ಯಗಳನ್ನು ಹೆಚ್ಚು ಮುತುವರ್ಜಿಯಿಂದ ನೋಡಿಕೊಳ್ಳುತ್ತಿದ್ದರು. ಬೇರೆ ಕೆಲಸಗಳಿಗೆ ಇನ್ನೂ ಅವರಿಗೆ ಬಹಳ ತರಭೇತಿಯ ಅಗತ್ಯವಿತ್ತು. ಜೆ.ಎನ್ ಅವರ ವಿಲ್ ನಂತೆ, ದೊರಾಬ್ ಅವರಿಗೆ, ೩ ಲಕ್ಷರೂಪಾಯಿ, ವಾರ್ಷಿಕ ವೇತನ, ಆರ್. ಡಿಯವರಿಗೆ, ೨ ಲಕ್ಷರೂ. ಜೆ ಅವರಿಗೆ, ೩,೦೦೦, ದುರಾಬ್, ೨,೦೦೦ ಜಿಮ್ಮಿ ೧೦೦೦, ಮತ್ತು ಕೊನೆಯವರಿಗೆ, ೫ ರಲ್ಲಿ ಒಂದು ಭಾಗ ಹಣ ಸಂದಾಯವಾಗುತ್ತಿತ್ತು. ಆದರೆ, ಜೆ ಎಲ್ಲರಿಗೂ ಸಮಭಾಗ ಕೊಡಲು ಆಶಿಸಿದರು. ಟಾಟಾ ಕಂಪೆನಿ ಅವರಿಗೆ ಮಾಸಿಕ ೭೫೦/- ರೂ ವೇತನವನ್ನು ನಿರ್ಧರಿಸಿತ್ತು. ೧೯೨೬-೧೯೩೧ ರವರೆಗೆ, ಬರ್ದೋರ್ಜಿ ಪದ್ ಶ ರವರು ಡೈರೆಕ್ಟರ್. ಆಗ ಟಾಟಾ ಹೌಸ್ ನಲ್ಲಿ, ಒಬ್ಬ ನಿವೃತ್ತ ಐ. ಸಿ. ಎಸ್ ಅಧಿಕಾರಿ, ಟಾಟಸಂಸ್ಥೆಯ ಕಾರ್ಯಭಾರವನ್ನು ನೋಡಿಕೊಳ್ಳುತ್ತಿದ್ದರು. ಅವರೇ ಸ್ಕಾಟ್ ಮನ್, 'ಜಾನ್ ಪೀಟರ್ ಸನ್'. ಜೆ ಅವರ ಆತ್ಮಕಥೆಯಲ್ಲಿ ಹಲವು ಬಾರಿ ಪೀಟರ್ ಸನ್ ರನ್ನು ನೆನೆಯುತ್ತಾರೆ. ಪ್ರಾರಂಭಿಕ ಹಂತದಲ್ಲಿ ಟಾಟಾ ಕಂಪೆನಿಯಂತಹ ಒಂದು ಬೃಹತ್ ಉದ್ಯಮ ಸಂಸ್ಥೆಯ ವೈವಿಧ್ಯಮಯ ಉತ್ಪಾದನಾ ಸಾಮರ್ಥ್ಯವನ್ನೂ, ಕಾರ್ಯಕ್ಷೇತ್ರಗಳ ವಹಿವಾಟುಗಳನ್ನೂ,  ಅರ್ಥ ಮಾಡಿಕೊಳ್ಳಲು, ಆಳದಲ್ಲಿ ಹೋಗಿ, ಅಂತರಂಗವನ್ನು ಹೊಕ್ಕು ತಿಳಿದುಕೊಳ್ಳಲು ಅವರಿಗೆ ಸಹಾಯವಾಯಿತು. ಆರ್. ಡಿ ಟಾಟಾ ಅವರು, ಪೀಟರ್ ಸನ್ ರನ್ನು ಮಗ, 'ಜೆ'ಗೆ ಪರಿಚಯಿಸಿ, ಅವರ ಕೊಠಡಿಯಲ್ಲಿ ಒಂದು ಮೂಲೆಯಲ್ಲಿ ಡೆಸ್ಕ್ ಒಂದನ್ನು ಹಾಕಿಸಿಕೊಟ್ಟರು. ಪೀಟರ್ ಸನ್, ಪತ್ರಗಳಿಗೆ ಸಹಿ ಹಾಕುವ ಮೊದಲು, ಜೆ ಆಫೀಸಿನ ಪ್ರತಿ ಪತ್ರವನ್ನೂ ಓದಿ ಅವುಗಳನ್ನು ಪೀಟರ್ ಸನ್ ಅವಗಾಹನೆಗೆ ಮಂಡಿಸುತ್ತಿದ್ದರು. ಹೀಗೆ ಜೆ. ಆರ್. ಡಿ ಯವರಿಗೆ ಕಂಪೆನಿಯಲ್ಲಿ ನಡೆಯುವ ಪತ್ರ ವ್ಯವಹಾರಗಳು ಮತ್ತು ಅದಕ್ಕೆ ಸ್ಪಂದಿಸುವ ಬಗೆ ಹೇಗೆ ಎನ್ನುವ ಸ್ಥೂಲ ಪರಿಚಯವಾಯಿತು. ಇದಾದ ಬಳಿಕ, ರತನ್ ತಮ್ಮ ಮಗನಿಗೆ, 'ಟಾಟ ಸ್ಟೀಲ್ ಪ್ಲಾಂಟ್ ' ನಲ್ಲಿ ಕೆಲಸ ಕಲಿಯಲು 'ಜಮ್ ಶೆಟ್ ಪುರ' ಕ್ಕೆ, ಅಪ್ರೆಂಟಿಸ್ ಆಗಿ ಕಳಿಸಿಕೊಟ್ಟರು. ಅದೇ ವರ್ಷ, ಅಂದರೆ ೧೯೨೫ ರಲ್ಲಿ ಜೆ, ಯವರ ತಂದೆ ಆರ್. ಡಿಟಾಟಾ, ಪ್ಯಾರಿಸ್ ನಲ್ಲಿ ತೀರಿಕೊಂಡರು. ಸರ್ ದೊರಾಬ್, ಮಧುಮೇಹದ ಕಾಯಿಲೆಯಿಂದ ನರಳಿ ಕೃಶರಾದರು. ಟಾಟ ಕಂಪೆನಿಯ ಜವಬ್ದಾರಿ ದಿನೇ-ದಿನೇ ಹೆಚ್ಚಾಗುತ್ತಿತ್ತು. ವಯಸ್ಸು ಅವರನ್ನು ಹಣ್ಣುಮಾಡಿತ್ತು. ತಮಗಿಂತ ಕೇವಲ ೩ ವರ್ಷಹಿರಿಯರಾದ ಆರ್.ಡಿಯವರ ಮರಣ, ದೊರಾಬ್ ಟಾಟಾ ಮತ್ತು ಟಾಟಾ ಪರಿವಾರಕ್ಕೆ ಒಂದು ಅಘಾತದಂತೆ, ಅನುಭವವಾಯಿತು.
ಸಾಲದ ಹೊರೆಯ ಆತಂಕ
ತಂದೆ, 'ಆರ್.ಡಿ.ಟಾಟಾ' ಅವರು ಮಾಡಿದ, ಸಾಲದ ಹೊರೆ ತೀರಿಸುವುದು 'ಜೆ.ಆರ್.ಡಿ.' ಯವರ ಆದ್ಯ ಕರ್ತವ್ಯವಾಗಿತ್ತು. ೨೨ ವರ್ಷದ ಜೆ ಮನೆಯ ಹಾಗೂ ಟಾಟಾ ಸನ್ಸ್ ಕಂಪೆನಿಯ ಜವಾಬ್ದಾರಿಯನ್ನು ವಹಿಸಿಕೊಳ್ಳಬೇಕಾಯಿತು. ಪಾರಂಪರಿಕವಾಗಿ ತಂದೆಯವರು ನಿಭಾಯಿಸುತ್ತಿದ್ದ ಟಾಟಾ ಸನ್ಸ್ ನ ನಿರ್ದೇಶಕ ಪದವಿಯನ್ನು' ಜೆ' ಒಪ್ಪಿಕೊಂಡು ಕಂಪೆನಿಯ ಜವಾಬ್ದಾರಿಯನ್ನು ಕೂಡಲೆ ತೆಗೆದುಕೊಳ್ಳಬೇಕಾಯಿತು. ತಂದೆಯವರು ಮಾಡಿಕೊಂಡ ಸಾಲ ಹೆಚ್ಚಾಗಿತ್ತು ; ಅಲ್ಲದೆ, ಅವರು ಟಾಟಾ ಕಂಪೆನಿಯಿಂದಲೂ ಬಹಳ ಸಾಲ ಪಡೆದಿದ್ದರು. ಹಾಗೂ ಸರ್ ದೊರಾಬ್ ರವರ ಬಳಿ ಕೂಡ ಸಾಲ ಮಾಡಿಕೊಂಡಿದ್ದರು. ಮೇಲಾಗಿ ಹಣ-ಕಾಸಿನ ವಿಷಯದಲ್ಲಿ ಸರ್. ದೊರಾಬ್ ಟಾಟ ಬಹಳ ಕಟ್ಟುನಿಟ್ಟಾಗಿ ವ್ಯವಹರಿಸುತ್ತಿದ್ದರು. ಸ್ವಲ್ಪ ದುಂದು ವೆಚ್ಚದ ಸ್ವಭಾವದ ಆರ್. ಡಿ, ಹೆಂಡತಿಯ ಅನಾರೋಗ್ಯಕ್ಕೆ, ಮತ್ತು ವಿದೇಶದಲ್ಲಿ ಮನೆಯನ್ನು ಬಾಡಿಗೆ ಪಡೆದು ಮಾಡಿದ ವ್ಯವಸ್ಥೆಗಳಿಗೆ ಬಹಳ ಹಣಸಾಲಮಾಡಬೇಕಾಯಿತು. ಇವೆಲ್ಲಾ ಸಾಲದ ಹಣವನ್ನು ತೀರಿಸುವುದು ಜೆ ಅವರಿಗೆ ವಿಪರೀತ ಕಷ್ಟವಾಯಿತು. ಸರ್. ದೊರಾಬ್ ಎಷ್ಟೋ ಪಾಲು ಹಣ ಮಾಫಿಮಾಡಿದಾಗ್ಯೂ ಸಾಲದ ಹೊರೆ ಹೆಚ್ಚಾಗಿತ್ತು. ಜೆ ಯೋಚಿಸಿ, ಕೊನೆಗೆ, ತಮ್ಮ ಪ್ಯಾರಿಸ್ ನ 'ಹಾರ್ಡ್ ಲಾಟ್', ನಲ್ಲಿದ್ದ ಸ್ವಂತ ಮನೆ, ಹಾಗೂ ಅಲ್ಲಿನ ವ್ಯವಹಾರಗಳನ್ನೆಲ್ಲಾ ಮಾರಿದರು. ಬೊಂಬಾಯಿನ 'ಸುನಿತ', ಮತ್ತು ಇನ್ನೊಂದು ಮನೆಯನ್ನೂ ಮಾರಿ, ಬಂದ ಹಣದಿಂದ ಸಾಲವನ್ನೆಲ್ಲಾ ತೀರಿಸಿ, 'ತಾಜ್ ಮಹಲ್ ಹೋಟೆಲ್', ನಲ್ಲಿ ಸ್ವಲ್ಪ ದಿನ ವಾಸ್ತವ್ಯಕ್ಕೆ ಏರ್ಪಾಡು ಮಾಡಿ ಕೊಂಡರು. ಜೆ ತಮ್ಮ ೧೫ ನೆಯ ವರ್ಷದಲ್ಲೇ ಪ್ಯಾರಿಸ್ ನಗರದಲ್ಲಿ ಒಂದು ಸುತ್ತು ಸುತ್ತಿಸುವ ವಿಮಾನದಲ್ಲಿ ಸುತ್ತಿ ಅದರ ಸ್ಥೂಲ ಅನುಭವವನ್ನು ಪಡೆದು ಆನಂದಿಸಿದ್ದರು. ಅವರಿಗೆ ವಿಮಾನಯಾನದಲ್ಲಿ ತೀವ್ರವಾದ ಆಸಕ್ತಿ. ಅಂದಿನ ದಿನಗಳಲ್ಲಿ ಜೆ ಭಾರತದಲ್ಲಿ, ಪೈಲೆಟ್ ಲೈಸೆನ್ಸ್ ಪಡೆದ ಪ್ರಥಮ ಭಾರತೀಯರಾಗಿದ್ದರು.
'ಥೆಲ್ಮಿಯವರ ಭೇಟಿ'
ಯುವ ಜೆ.ಆರ್.ಡಿ.ಯವರಿಗೆ, 'ಸ್ಪೋರ್ಟ್ಸ್ ಕಾರು 'ಗಳನ್ನು ವೇಗವಾಗಿ ಓಡಿಸುವ ಒಂದು ಹುಚ್ಚಿತ್ತು. ೧೯೨೦ ರಲ್ಲಿ ಅವರ ತಂದೆ "ಬ್ಯುಗಾಟ" ಕಾರನ್ನು ಹುಟ್ಟು ಹಬ್ಬದ ಬಳುವಳಿಯಾಗಿ ಕೊಟ್ಟರು. ಜೆ' ತಮ್ಮ ಬ್ಯುಗೋಟ ದಲ್ಲಿ ಬೊಂಬಾಯಿನ ರಸ್ತೆಗಳಲ್ಲಿ ಭರ್ರನೆ ಓಡಾಡುವುದನ್ನು ಬ್ರಿಟಿಷ್ ಪೋಲಿಸ್ ಅಧಿಕಾರಿಗಳು ಸಹಿಸಲಿಲ್ಲ. ಕಾರಿನ ವೇಗದ ಎಲ್ಲೆ ಮೀರಿದರೆಂಬ ಸುಳ್ಳು-ಆಪಾದನೆಯನ್ನು 'ಜೆ' ಮೇಲೆಹಾಕಿ, ಕೇಸ್ ಬುಕ್ ಮಾಡಿದರು. ಆಗ, 'ಜೆ' ಅವರಿಗೆ ತಿಳಿದ ಆಗಿನ ಕಾಲದ ಅತ್ಯಂತ ಹೆಸರುವಾಸಿಯಾದ ಲಾಯರ್, 'ಜ್ಯಾಕ್ ವೈಕೆಜಿ' ಯವರನ್ನು ಭೇಟಿಯಾಗಿ, ಅವರ ಸಹಾಯದಿಂದ ಕೇಸ್ ಗೆದ್ದರು. ಅವರ ಮನೆಗೆ ಹೋದಾಗ ಒಬ್ಬ ಸುಂದರ ಅತ್ಯಾಕರ್ಷಕ ಆಧುನಿಕ ತರುಣಿಯ ಭೇಟಿಯಾಯಿತು. ಈಕೆಯ ಚಿಕ್ಕಪ್ಪನೇ 'ವೈಕೆಜಿ'ಯವರು. ಹೀಗೆಯೇ ಅವರ ಭೇಟಿ ಪ್ರೇಮದಲ್ಲಿ ತಿರುಗಿ, ೧೯೩೦ ರಲ್ಲಿ ಜೆ, 'ಥೆಲ್ಮ'  ಅವರನ್ನು ಮದುವೆಯಾದರು. ತಂದೆಯವರು ಬಹುಮಾನವಾಗಿ ಕೊಟ್ಟ 'ಬ್ಯುಗಾಟೊ ವೇಗಿಕಾರ್','ಥೆಲ್ಮಾ ವೈಕೆಜಿ,'ಯವರ ಮಿಲನಕ್ಕೆ ಕಾರಣವಾಯಿತು. 'ಥೆಲ್ಲಿ,' ಅಮೆರಿಕದಲ್ಲಿ ಜನಿಸಿದ್ದರು. ಆಕೆಯ ಪ್ರಾಥಮಿಕ ಶಾಲೆಯ ಕಲಿಕೆ ಇಟಲಿಯಲ್ಲಾಗಿತ್ತು. ತಾಯಿ, 'ಮುರೆಲ್,' ಅಕ್ಕ,'ಕಿಟ್ಟಿ', ಥೆಲ್ಲಿ ಗಿಂತ ಕೆಲವೇ ವರ್ಷ ದೊಡ್ಡವಳು. ಬೊಂಬಾಯಿನ,'ಜೆ. ಜೆ. ಸ್ಕೂಲ್ ಆಫ್ ಅರ್ಟ್' ನಲ್ಲಿ ಕಲಿಕೆ. ಬಣ್ಣದ ಚಿತ್ರಗಳು, ' ಪೋರ್ಟ್ರೇಟ್ಸ್' ಬರೆಯಲು ವಿಶೇಷ ಆಸಕ್ತಿ. ಈಜುವುದು ಹಾಗೂ ನೃತದಲ್ಲಿ ಪರಿಣತಿ ಇತ್ತು. 'ಸ್ಕರ್ಟ್' ಅಥವಾ 'ಸಾಡಿ'ಯಲ್ಲಿ ಆಕೆ ಅತ್ಯಂತ ಆಕರ್ಷಕವಾಗಿ ಕಾಣಿಸುತ್ತಿದ್ದಳು. 'ಜೆ'ಸಹಜವಾಗಿ ಮನಸೋತರು.
ಟಾಟಾ ಸಂಸ್ಥೆಗೆ ಪಾದಾರ್ಪಣೆ
thumb|right|'ಜೆ.ಆರ್.ಡಿ.ರವರ ವ್ಯಕ್ತಿಸಂಗತಿ' ಟಾಟಾ ಸನ್ಸ್ ಕಂಪೆನಿಯ ಡೈರೆಕ್ಟರ್ ಆಗಿದ್ದ, ಅನುಭವಿ, 'ಸರ್ ನವರೊಸ್ ಜಿ ಸಕ್ಲಾಟ್ ವಾಲ', ರವರು ೧೯೩೮ ರಲ್ಲಿ ಲಂಡನ್ ನಲ್ಲಿ ಮರಣ ಹೊಂದಿದರು. ಸರ್. ದೊರಾಬ್ಜಿ ಅವರ ನಂತರ ಟಾಟಾ ಸನ್ಸ್ ಕಂಪೆನಿಯ ಡೈರೆಕ್ಟರ್ ಆಗಿದ್ದರು. ಅವರ ಮರಣದ ನಂತರ ಬೃಹತ್ ಪ್ರಮಾಣದಲ್ಲಿ ಬೆಳೆದಿದ್ದ ಟಾಟಾ ಸನ್ಸ್ ಕಂಪೆನಿಯನ್ನು ನಡೆಸಲು ಒಬ್ಬ ಸಮರ್ಥ ವ್ಯಕ್ತಿಯ ಅವಶ್ಯಕತೆಯಿತ್ತು. ಟಾಟ ಸನ್ಸ್, ಡೈರೆಕ್ಟರ್ ಗಳೆಲ್ಲಾ ಸಮಾಲೋಚಿಸಿ, ಜೆ ರವರನ್ನು ಟಾಟಾ ಸನ್ಸ್ ನ ಪ್ರಧಾನ ಡೈರೆಕ್ಟರ್, ಆಗಿ ಚುನಾಯಿಸಿದರು. ಹಾಗೆ ೨೬, ಜುಲೈ, ೧೯೩೮ ರಂದು ಶುರುವಾದ ಟಾಟಾ ಸಂಸ್ಥೆಯ ನಂಟು, ೨೫, ಮಾರ್ಚ್, ೧೯೯೧ ರ ವರೆಗೆ ಸತತವಾಗಿ ಮುಂದುವರೆಯಿತು. ತಮ್ಮ ಕೊನೆಯ ದಿಗಳವರೆಗೆ 'ಟಾಟಾಸಂಸ್ಥೆ' ಯ ಏಳಿಗೆಗೆ ತಮ್ಮ ಜೀವನವನ್ನು ಮುಡುಪಾಗಿಟ್ಟರು.
'ಟಾಟಾ ಏರ್ಲೈನ್ಸ್',ಸ್ಥಾಪನೆ
೧೯೪೬ ರಲ್ಲಿ, ಜೆ. ಆರ್. ಡಿ. ಟಾಟಾರವರ, ಪ್ರೀತಿಯ ಕಂಪೆನಿ ,ಟಾಟಾ ಏರ್ಲೈನ್ಸ್ ಸ್ವತಂತ್ರ ಕಂಪೆನಿಯಾಯಿತು. ೨ ವರ್ಷಗಳ ನಂತರ, ಜೆ 'ಟಾಟಾ ಏರ್ ಲೈನ್ಸ್ (ಇಂಟರ್ನ್ಯಾಷನಲ್)', ಸ್ಥಾಪಿಸಿದರು. ೧೯೫೩ ರಲ್ಲಿ ಭಾರತದ ಉದ್ಯಮಗಳು ರಾಷ್ಟ್ರೀಕರಣ ವಾದಾಗ ಜೆ ಎರಡು ಕಂಪೆನಿಗಳ ನಿರ್ದೇಶಕತ್ವಕ್ಕೆ ರಾಜೀನಾಮೆ ಕೊಟ್ಟರು. ಜೆ, ಒಬ್ಬ ಸಾಹಸಿ, ವಾಣಿಜ್ಯೋದ್ಯಮಿ, ತಾಂತ್ರಿಕ ವಿಷಯಗಳನ್ನು ಚೆನ್ನಾಗಿ ಅರಿತವರು, ಮೇಲಾಗಿ ಅದರ ಆಡಳಿತದಲ್ಲಿ ಚೆನ್ನಾಗಿ ನುರಿತವರು. ವಿಮಾನಯಾನದ ಬಗ್ಗೆ, ಕಾರ್ ರೇಸ್ ಬಗ್ಗೆ ಹೆಚ್ಚು ಹೆಚ್ಚು ಪುಸ್ತಕಗಳನ್ನು, ಆಧುನಿಕ ಮ್ಯಾಗಜೈನ್ ಗಳನ್ನು ಓದಿ ವಿಷಯ ಸಂಗ್ರಹಿಸಿದ್ದರು. ೧೯೮೨ ರಲ್ಲಿ ತಮ್ಮ '೭೮ ನೇ ಹುಟ್ಟುಹಬ್ಬ' ದ ದಿನದಂದು, ಟಾಟಾ ತಮ್ಮ (೧೯೩೨ ರಲ್ಲಿ ನಡೆಸಿದ ಸೋಲೋ ವಿಮಾನ ಹಾರಾಟದಂತಹ) ಚಾರಿತ್ರ್ಯಿಕ ಹಾರಾಟವನ್ನು ಇನ್ನೊಮ್ಮೆ, ಮಾಡಿ ತೋರಿಸಿದರು. ಇದು ಅಂದಿನ ನವ ಯುವಕರನ್ನು ಹುರಿದುಂಬಿಸಲು, ಹಾಗೂ ಅವರಿಗೆ ವಿಮಾನಯಾನದಲ್ಲಿ ಆಸಕ್ತಿ ಮೂಡಿಸಲು ತೆಗೆದುಕೊಂಡ ಒಂದು ಕ್ರಮವಾಗಿತ್ತು. ಆಗ ಟಾಟಾ ಕಂಪೆನಿಯ ಸುಪರ್ದಿನಲ್ಲಿ ಒಟ್ಟು ೧೪ ಕಂಪೆನಿಗಳಿದ್ದವು. ವಾಣಿಜ್ಯ ವಾಹನಗಳು, ಇಂಜಿನಿಯರಿಂಗ್, ಹೋಟೆಲ್ಗಳು, ಏರ್ ಕಂಡೀಶನರ್ ಹಾಗೂ ರೆಫ್ರಿಜರೇಟರ್ಗಳು, ಕನ್ಸಲ್ ಟೆನ್ಸಿ ಸರ್ವಿಸಸ್, ಇನ್ ಫರ್ಮೇಶನ್ ಟೆಕ್ನೊಲೊಜಿ, ಕನ್ಸುಮರ್ಸ್ ಸರ್ವಿಸಸ್, ಕನ್ಸೂಮರ್ಸ್ ಡ್ಯುರಬಲ್ಸ್, ಟಿ. ಸಿ. ಎಸ್ ಇತ್ಯಾದಿ. ಜೆ ಈಗಿನವರೆಗೆ ಮಂಚೂಣಿಯಲ್ಲಿ ಹಿರಿಯ ಹಲವು ಪ್ರಮುಖ ಸಂಸ್ಥೆಗಳನ್ನು ಪೋಷಿಸಿ ಕೊಂಡು ಬಂದರು. ಅದರಲ್ಲಿ ಅನೇಕ ಆಧುನಿಕ ತಂತ್ರಜ್ಞಾನವನ್ನು ಅಳವಡಿಸಿ ಉತ್ಪಾದನೆಯಲ್ಲಿ ಮತ್ತು ಗುಣಮಟ್ಟದಲ್ಲಿ ಅಧಿಕ ಪ್ರಗತಿಯನ್ನು ತರಲು ಸದಾ ಪ್ರಯತ್ನಿಸಿದರು. ಭಾರತದ ಹಲವಾರು ಸಾಮಾಜಿಕ ಸಮಸ್ಯೆಗಳನ್ನು ಅಂತ್ಯಗೊಳಿಸಲು ತಾವು ಸ್ವತಃ ಕಂಕಣಬದ್ಧರಾಗಿ ಕೆಲಸಮಾಡಿದ್ದು. ಭಾರತದ ಸ್ತ್ರೀಯರ ವಿದ್ಯಾಭ್ಯಾಸ ಹಾಗೂ ಅವರನ್ನು ಪೋಷಿಸುವ ಸೇವಾ ಸಂಸ್ಥೆಗಳ ಸುವ್ಯಸ್ಥಿತ ಕೆಲಸ ಕಾರ್ಯಗಳ ಮಹತ್ವದ ಬಗ್ಗೆ ಒತ್ತು ಕೊಟ್ಟರು.
'ಜೆ.ಅರ್.ಡಿ.ಟಾಟಾ' ಟಾಟಾ ಕಂಪೆನಿಯ ಡೈರೆಕ್ಟರ್ ಆಗಿ
ಭಾರತದ ಅತ್ಯಂತ ದೊಡ್ಡ ಕಂಪೆನಿಯ ೪ ನೆಯ ಡೈರೆಕ್ಟರ್, ಆಗಿ ಜೆ. ಚುನಾಯಿಸಲ್ಪಟ್ಟರು. ೧೯೩೯ ರಲ್ಲಿ ಇದ್ದ ಆಸ್ತಿ -೬೨ ಕೋಟಿ ಅಥವಾ ೬೨೦. ಮಿಲಿಯ ರುಪಾಯಿಗಳು. ೧೯೬೦ ರಲ್ಲಿ ೧೦,೦೦೦ ಕೋಟಿ ಅಥವಾ, ೧೦೦ ಬಿಲಿಯನ್. ೧೪ ಕಂಪೆನಿಗಳಿಂದ, ಮಾರಾಟ ೨೮೦ ಕೋಟಿ, ೨.೮ ಬಿ. ೧೯೯೩ ರಲ್ಲಿ ೧೫,೦೦೦ ಕೋಟಿ -೧೫೦ ಬಿ.೫೦ ಕ್ಕಿಂತ ಹೆಚ್ಚು ಸಂಸ್ಥೆಗಳು ಹಾಗೂ ಲೆಕ್ಕವಿಲ್ಲದಷ್ಟು ಚಿಕ್ಕಪುಟ್ಟ ಕಂಪೆನಿಗಳು. ಏರ್ ರ್ಲೈನ್ಸ್ ನಿಂದ ಹೋಟೆಲ್, ಟ್ರಕ್ ನಿಂದ ಲೋಕೋಮೋಟಿವ್, ಸೋಡ ಅಶ್,  ಔಷಧಿ,  ಐರ್ ಕಂಡೀಶನ್,  ಲಿಪ್ಸ್ಟಿಕ್,  ಕಲೋನ್, ಸಿಮೆಂಟ್ ಕಂ ಸೇರಿ, ಎ. ಸಿ. ಸಿ. ಕಂಪೆನಿಯವರೆಗ. ಈಗಿರುವ ಕಂಪೆನಿಗಳನ್ನು ಧೃಢಪಡಿಸಿ, ಹೊಸ ಉದ್ಯೋಗಗಳನ್ನು ಪ್ರಾರಂಭಿಸಿದರು. ಅಡುಗೆ ಉಪ್ಪು, ಮೊದಲಾದವುಗಳು. ೧೯೬೪-೧೯೯೧, ವೇಳೆಯಲ್ಲಿ, ಭಾರತ ಸರ್ಕಾರದ ಕಂಟ್ರೋಲ್ ನೀತಿಯಿಂದ ಟಾಟಾ ಸಂಸ್ಥೆ ಅಷ್ಟೊಂದು ಗಮನಾರ್ಹ ಪ್ರಮಾಣದಲ್ಲಿ ಬೆಳೆಯಲು ಸಹಾಯವಾಗಲಿಲ್ಲ. ಜೆ.ಆರ್.ಡಿ.ಟಾಟಾರವರಿಗೆ, ಇದರ ಬಗ್ಗೆ ಸ್ವಲ್ಪ ಅಸಮಧಾನವಿತ್ತು. ಸರ್ಕಾರದ ಅನುಕೂಲವಿದ್ದಿದ್ದರೆ, ಇನ್ನೂ ಹೆಚ್ಚಿನದನ್ನು ಸಾಧಿಸಬಹುದಾಗಿತ್ತು, ಎಂದು ಜೆ.ಆರ್.ಡಿ ಹೇಳುತ್ತಿದ್ದರು.
ಟಾಟ ಉದ್ಯಮದಲ್ಲಿ ಉತ್ಕರ್ಷ
ಜೆ.ಆರ್.ಡಿ.ಯವರು, ಟಾಟಾ ಉದ್ಯಮ ಕ್ಷೇತ್ರದ ಬೇರೆ ಪ್ರಮುಖ ಡೈರೆಕ್ಟರ್ ಗಳ ಕಾರ್ಯವನ್ನು ಪರಿಶೀಲಿಸಿ, ಪ್ರಶಂಸೆಗೆ ಪಾತ್ರರಾದ ಅಧಿಕಾರಿಗಳಿಗೆ ಪ್ರೋತ್ಸಾಹ ಕೊಟ್ಟು, ಅವರಿಗೆ ಮುಂದುವರೆಯಲು ಅಗತ್ಯವಾದ ಸಹಾಯವನ್ನು ಮಾಡುತ್ತಿದ್ದರು. ತಮ್ಮ ಕಾರ್ಯಾವಧಿಯಲ್ಲಿ ಅನೇಕ ಪ್ರತಿಷ್ಠಿತ ಪ್ರತಿಭೆಗಳನ್ನು ಗುರುತಿಸಿದರು. ಕೆಲವರು ಟಾಟಾ ಸಂಸ್ಥೆಯಲ್ಲಿ ದಶಕಗಳಿಂದ ಕೆಲಸ ಮಾಡಿದ ನಿಷ್ಠಾವಂತ ಅಧಿಕಾರಿಗಳು. ಅವರಲ್ಲಿ 'ಸರ್ ಹೋಮಿ ಮೋದಿ', 'ಸರ್ ಅರ್ದೆಶಿರ್ ಜಲಾಲ್',  'ಸರ್ ಜೆಹಾಂಗೀರ್ ಘಾಂಧಿ',  'ರೂಸ್ಸಿಮೋಡಿ', ವಿಜ್ಞಾನಿಗಳಾದ 'ಹೋಮಿ ಭಾಭ', ಲಾಯರ್, 'ಜೆ. ಡಿ. ಚೋಕ್ಸಿ', 'ನಾನಿ ಪಾಲ್ಕಿವಾಲ', 'ಜೆ. ಎನ್. ಮಥಾಯ್', ಎಕೋನೊಮಿಸ್ಟ್ಸ್, 'ಏ. ಡಿ. ಶ್ರಾಫ್', 'ಡಿ. ಆರ್. ಪೆಂಡ್ಸೆ', 'ಫ್ರೆಡ್ಡಿಮೆಹ್ತ', ಮುಂತಾದವರು ಮುಖ್ಯರು. ಅವರಲ್ಲಿ ಕೆಲವರು ರೋಲ್ ಮಾಡೆಲ್ ಆಗಿ ಮೆರೆದರು. 'ದರ್ಬಾರಿ ಸೇಠ್ ', 'ಸುಮಂತ್ ಮೂಲ್ಗಾಂವ್ ಕರ್ ' ಮುಂತಾದವರು, ಅತ್ಯಂತ ಪ್ರಭಾವೀ ಕುಶಲಕರ್ಮಿಗಳು. ಟಾಟಾ ಕಂಪೆನಿಗಳನ್ನು ಅತಿ ಎತ್ತರಕ್ಕೆ ಕೊಂಡೊಯ್ಯುವಲ್ಲಿ ಈ ಮಹಾರಥಿಗಳ ಪಾತ್ರ, ಅತಿಮುಖ್ಯವಾಗಿತ್ತು. ಟಾಟಾ ಅಡ್ಮಿನಿಸ್ಟ್ರೆಟಿವ್ ಸರ್ವಿಸೀಸ್, ಟಾಟಾ ಮ್ಯಾನೆಜ್ಮೆಂಟ್ ಸೆಂಟರ್, ಪ್ರೊಫೆಶನಲ್ಸ್, ಮುಂದೆ ಮುಂದೆ ಹೋಗಲು ಇಂತಹ ನಿಸ್ವಾರ್ಥ ವ್ಯಕ್ತಿಗಳು ಕಾರಣರಾದರು. ಹೌರಸೇತುವೆಗೆ ಬೇಕಾದ ಅತಿ ಗಟ್ಟಿಯಾದ ಉಕ್ಕು, 'ಟಿಸ್ಕ್ರೋಮ್', ತಯಾರು ಮಾಡಲಾಯಿತು. 'ಟಿಸ್ಕೊರ್', (ಎನ್ನುವ ಅತಿ ಗಟ್ಟಿಯಾದ ಉಕ್ಕಿನ ಅಲಾಯ್) ನ್ನು ಭಾರತೀಯ ರೈಲ್ವೆ ಕೋಚ್ ಗಳಿಗೆ ಬಳಸುವ, ಸ್ಟೀಲ್,ಟಾಟಾ ಕಂಪೆನಿ ತಯಾರು ಮಾಡಿತು. ಬೇರೆ ಕಂಪೆನಿಗಳಿಗೆ ಹೋಲಿಸಿದರೆ, ಟಾಟಾ ಸಂಸ್ಥೆ ಪ್ರಾರಂಭದಲ್ಲೇ ಕೆಲಸಗಾರರಿಗೆ ಅನೇಕ ಸೌಕರ್ಯಗಳನ್ನು ಕಲ್ಪಿಸಿದ್ದರು. ೧೯೧೨ ರಲ್ಲೆ ಟಾಟಾ ಸಂಸ್ಥೆಯವರು, ತಮ್ಮ ಕಾರ್ಮಿಕರಿಗೆ, ೮ ಗಂಟೆ ಕೆಲಸದ ಶಿಫ್ಟ್ ನ್ನು ಆಯೋಜಿಸಿದ್ದರು. ಆದರೆ, ಆ ದಿನಗಳಲ್ಲಿ ಯೂರೋಪ್ ನಲ್ಲೂ ೧೨ ಗಂಟೆ ಕಾಲದ ಕೆಲಸದ ನಿಯಮವಿತ್ತು. ೧೯೨೦ ರಲ್ಲೇ ತಮ್ಮ ಕರ್ಮಚಾರಿಗಳಿಗೆ 'Leave with pay', 'Provident fund', ಮುಂತಾದ ಸೌಲಭ್ಯಗಳನ್ನು ಕೊಟ್ಟಿದ್ದರು. ಇನ್ನಿತರ ಕಂಪೆನಿಗಳು ಇಂತಹ ಸೌಲಭ್ಯಗಳ ಬಗ್ಗೆ, ಯೋಚಿಸಲೂ ಸಾಧ್ಯವಿಲ್ಲದ ಕಾಲವದು. ಆದ್ದರಿಂದ ಟಾಟಾ ಸಂಸ್ಥೆ, ನಮ್ಮದೇಶದ ಅತ್ಯಂತ ಭಾರಿ ಉದ್ಯಮಗಳನ್ನು ಪ್ರ ಪ್ರಥಮವಾಗಿ ಸ್ಥಾಪಿಸುವದರ ಜೊತೆಗೆ, ಅನೇಕ ಹೊಸ ಹೊಸ ಉದ್ಯಮ ಕ್ಷೇತ್ರಗಳನ್ನು ಜನತೆಗೆ ಕೊಟ್ಟು, ಭಾರತದ ಉದ್ಯಮ ವಲಯದಲ್ಲಿ ಮಂಚೂಣಿಯಲ್ಲಿ ಮುಂದುವರೆಯಲು ಸಹಾಯವಾಯಿತು.
ಕಟ್ಟಿಬೆಳೆಸಿದ ಸಂಸ್ಥೆಗಳು
೧೯೮೦ ಭಾರತದ ಭವಿತವ್ಯಕ್ಕೆ ನಾಗರಿಕ-ವಿಮಾನಯಾನದ ಶುಭಾರಂಭ ಅತ್ಯಂತ ಆಶಾದಾಯಕವೂ, ಅವಶ್ಯಕವೂ ಆಗಿತ್ತು. ಜೆ ಅವರಿಗೆ, 'Indian Airlines' ಮತ್ತು, 'Air India', ಎರಡಕ್ಕೂ ಚೆರ್ಮನ್ ಆಗಲು ಕರೆ ಬಂತು. ಅವರು ೧೯೭೮ ರ ವರೆಗೆ ಹೇಗೋ ಏರ್ ಇಂಡಿಯದಲ್ಲಿ ಇದ್ದರು. ೧೯೮೦ ರಲ್ಲಿ ಅವರಿಗೆ ಪುನಃ ಕೇಳಿ ಕೊಳ್ಳಲಾಯಿತು. ಅವರೊಬ್ಬ " ಐತಿಹಾಸಿಕ ಪುರುಷರು ". ಅಷ್ಟುಹೊತ್ತಿಗೆ ಭಾರತದಲ್ಲಿ ವಿಮಾನಯಾನದ ಶಕೆ, ಪ್ರಾರಂಭವಾಗಿದ್ದರೂ ರಾಜಕೀಯದಿಂದಾಗಿ,' ಜೆ' ಯವರ ಆಸಕ್ತಿಯ ತೀವ್ರತೆಯನ್ನು ಕಳೆದು ಕೊಂಡಿತ್ತು. ಜೆ ರವರಿಗೇನೋ, ವಿಮಾನಯಾನ ಹಾಗೂ ವಾಯು ಸಾಗಾಣಿಕೆಯ ಪ್ರಕ್ರಿಯೆಗಳ ಪ್ರತಿ ಹಂತದಲ್ಲೂ ಕಳಕಳಿಯಿತ್ತು. ಏಕೆಂದರೆ ಅವರಿಗೆ ಪ್ರತಿ ವಿಚಾರಗಳು ಚೆನ್ನಾಗಿ ತಿಳಿದಿದ್ದವು. ೧೯೮೨ ರಲ್ಲಿ, "ಭಾರತದಲ್ಲಿ ವಾಯುಯಾನದ ಬಂಗಾರದ ಹಬ್ಬ" ವನ್ನು ಆಚರಿಸಲು ಅವರು ಕೈಗೊಂಡ ಕಾರ್ಯವೆಂದರೆ, ಪುನಃ ೧೯೩೨ ರ ಕಾರ್ಯವನ್ನು ಪುನರಾಚರಣೆ ಮಾಡುವುದರಿಂದ. ಕರಾಚಿಯಿಂದ ಅಹಮದಾಬಾದ್ ಮೂಲಕ, ಮುಂಬಯಿ ಯಾನ-ಯುವ ಜನರಿಗೆ ಪ್ರೇರಣೆ ಸಿಗಲೆಂದು.
'ಸುಮಂತ್ ಮೂಲ್ಗಾಂವ್ ಕರ್'ಜೊತೆ
೧೯೧೨ ರಲ್ಲಿಯೇ, ದೊರಾಬ್ ಟಾಟಾ ಮತ್ತು, ಆರ್. ಡಿ. ಟಾಟಾರವರು, ಪ್ರಥಮ ಸೆಮೆಂಟ್ ಕಂಪೆನಿಯನ್ನು ತೆರೆದರು. ೧೯೨೧ ರಲ್ಲಿ ಎರಡನೆಯ, ಸೆಮೆಂಟ್ ಫ್ಯಾಕ್ಟರಿಯನ್ನು ಕರ್ನಾಟಕದ ಶಹಾಬಾದ್ ನಲ್ಲಿ ಪ್ರಾರಂಬಿಸಿದರು. ೧೯೩೬ ರಲ್ಲಿ, ಮತ್ತೆ ೩ ಕಂಪೆನಿಗಳು ಇವಕ್ಕೆ ಸೇರ್ಪಡೆಯಾಗಿ ಅದರ ಹೆಸರು 'ACC', (Associated Cement Co;) ಆಯಿತು. ಬಾಯ್ಲರ್, ರೈಲ್ವೆ ಎಂಜಿನ್ ಗಳ ತಯಾರಿಕೆ, ಬಿಟ್ಟು, ಮೋಟರ್ ಕಾರ್, ಟ್ರಕ್ಸ್ ಗಳ ತಯಾರಿಕೆಯಲ್ಲಿ ತಮ್ಮ ಗಮನ ಹರಿಸಿದರು. ಆಗ, ಸುಮಂತ್ ಮೂಲ್ಗಾಂವ್ ಕರ್ ಎಂಬ ಯುವಕ, 'Imperial College of Science & Technology', ಲಂಡನ್, ನಿಂದ 'Mechanical Engineering' ನಲ್ಲಿ, ಪದವಿ ಪಡೆದು, ೧೯೨೯ ರಲ್ಲಿ ಭಾರತಕ್ಕೆ ವಾಪಸ್ ಬಂದಿದ್ದರು. ಅವರು, ಗುಜರಾತ್ ರಾಜ್ಯದ ದ್ವಾರಕದಲ್ಲಿ, 'C. P Cement Works', ಎಂಬ ಸಂಸ್ಥೆ ಯಲ್ಲಿ ೨೫೦ ರೂ. ಸಂಬಳ ಕ್ಕೆ ದುಡಿಯುತ್ತಿದ್ದರು. ೨ ನೆಯ World war ನಿಂದಾಗಿ ವಿದೇಶಗಳಿಂದ ಆಮದು ಬಂದಾಗಿತ್ತು ಆಗ ಮೂಲ್ಗಾಂಕರ್, Chaibasa,Cement ಕಂ ಯಲ್ಲಿ ತಾವೇ, ತಮಗೆ ಬೇಕಾದ ಸಿಮೆಂಟ್ ಯಂತ್ರಗಳನ್ನು ನಿರ್ಮಿಸಿ, ಕೆಲಸವನ್ನು ಚಾಲನೆಯಲ್ಲಿಟ್ಟರು. 'ಸುಮಂತ್ ಮೂಲ್ಗಾಂಕರ್' ರವರ ಪ್ರಾಮಾಣಿಕತೆ, ಉನ್ನತ ವ್ಯಾಸಂಗ, ಮತ್ತು ಕೆಲಸದಲ್ಲಿ ದಕ್ಷತೆಗಳು 'ಜೆ.ಆರ್.ಡಿ' ಯವರನ್ನು ಆಕರ್ಷಿಸಿದವು. ಇಂತಹ ವ್ಯಕ್ತಿತ್ವವನ್ನು ಹೊಂದಿದ ಸುಮಂತ್, ತುಂಬ ಹಿಡಿಸಿದರು. ಜೆ.ಆರ್.ಡಿ, ಅವರಲ್ಲಿನ ಪ್ರತಿಭೆಯನ್ನು ಗುರುತಿಸಿದರು. ಸುಮಂತ್, ಜೆ.ಆರ್.ಡಿಯವರ ಬಗ್ಗೆ ಕೇಳಿದ್ದರು. ಇದು ಅವರಿಬ್ಬರ ಸ್ನೇಹವನ್ನು ಬೆಸೆಯಲು ಸಹಾಯಕವಾಯಿತು ಜೆ. ಆರ್. ಡಿ ರವರ ಕೆಲಸ ಮಾಡಿಸುವ ವೈಖರಿ ಎಲ್ಲರಿಗೂ ಬೆರಗುಗೊಳಿಸುವಂತಿತ್ತು. ಮೊದಲು, ತಕ್ಕ ಮನುಷ್ಯರನ್ನು ಹುಡುಕುವುದು, ಅವರಲ್ಲಿ ಆಸಕ್ತಿ ಮನಗಂಡ ನಂತರ, ಅವರಿಗೆ, ಹಣಸಹಾಯ, ಪದವಿಗಳನ್ನು ಕೊಟ್ಟು, ವಿದೇಶದಲ್ಲಿ ಪ್ರಶಿಕ್ಷಣ ಕೊಡಿಸಿ, ಅವರಿಗೆ ಅಧಿಕಾರವನ್ನು ಒಪ್ಪಿಸಿ ದೂರದಲ್ಲಿ ನಿಂತು ಅವರ ಪ್ರಗತಿಯನ್ನು ಗಮನಿಸುವ ಸ್ವಭಾವ,ಜೆ ರವರದು. ತಾವು ಕಾಲೇಜ್ ವಿದ್ಯಾಭ್ಯಾಸವನ್ನು ಮಾಡದೆ ಇದ್ದರೂ, ತಮ್ಮದೇ ಆದ ಶೈಲಿಯಲ್ಲಿ ಕಾರ್ಯ-ಸಾಧಿಸುವ ಕಲೆ ಅವರಿಗೆ ಕರಗತವಾಗಿತ್ತು. ಅವರ ನಿಕಟದಲ್ಲಿ ದುಡಿದು, ಹಾಗೆ ಮುಂದೆ ಬಂದ ವ್ಯಕ್ತಿಗಳಿಗೇನು ಕಡಿಮೆಯಿಲ್ಲ. ಮೂಲ್ಗಾಂಕರ್ ಕೂಡಲೇ ಟಾಟಾ ಸಿಮೆಂಟ್ ಕಂಪೆನಿಯ 'Executive Director', ಆದರು. ಅವರನ್ನು, USA ಮತ್ತು England ಗೆ ಹೆಚ್ಚಿನ ಪ್ರಶಿಕ್ಷಣಕ್ಕಾಗಿ ಕಳಿಸಿಕೊಟ್ಟರು. ೧೯೪೯ ರಲ್ಲಿ, 'TELCO' ಪಾದಾರ್ಪಣೆ ಮಾಡಿತು. ಮೊದಲು Boilers ಮತ್ತು ನಂತರದಲ್ಲಿ 'Locomotives', ಮಾಡಲು ಮೊದಲುಮಾಡಿದರು. ಮೂಲ್ಗಾವ್ಕರ್ 'Director and Incharge', ಆಗಿ ನೇಮಿಸಲ್ಪಟ್ಟರು.
'ಟೆಲ್ಕೊ ಕಂಪೆನಿಯ ಸ್ಥಾಪನೆ'
೧೯೫೦ ರಲ್ಲಿ Germany ಯ, Daimler-Benz, ಕಂಪೆನಿಯ ಜೊತೆ ಸೇರಿ, Tata Locomotive and Engineering Co;(TELCO)  ಸ್ಥಾಪಿಸಿದರು. ೧೫ ವರ್ಷಗಳ ಇದರ ಕಾರ್ಯ ಚಟುವಟಿಕೆಗಳು ಬದಲಾಗಿ, ನಂತರ, TELCO, Tata Engineering & Locomotive Co; ಎಂದು ೨೪, ಸೆಪ್ಟೆಂಬರ್, ೧೯೬೦ ಯಲ್ಲಿ ಹೆಸರಿಸರಾಯಿತು. ಮೊದಲು, ೨೫,೦೦೦ ಮಿಲಿಯನ್ ರೂಪಾಯಿಗಳ, ಹಾಗೂ ,TISCO, ಕಂಪೆನಿಯ ೨೧,೦೦೦ ಮಿ. ರೂಪಾಯಿಗಳ ಟರ್ನ್ ಓವರ್, ಆಯಿತು. ೧೯೬೦ ರಲ್ಲಿ ಪುಣೆಯಲ್ಲಿನ TELCO ಫ್ಯಾಕ್ಟೊರಿ ಯನ್ನು ಆಧುನಿಕರಿಸಲಾಯಿತು. ೧೯೮೮ ರಲ್ಲಿ, ಸುಮಂತ್ ಮೂಲ್ಗಾಂವ್ ಕರ್ ರವರು, ಹೊಸದಾಗಿ ನೇಮಿಸಲ್ಪಟ್ಟ ಟಾಟಾ ಡೈರೆಕ್ಟರ್, ರತನ್ ಟಾಟಾ, ರವರಿಗಾಗಿ ತಮ್ಮ ಸ್ಥಳವನ್ನು ತೆರೆವು ಮಾಡಿಕೊಟ್ಟು, ನಿವೃತ್ತರಾದರು. ಕೆಲವೇ ತಿಂಗಳುಗಳಲ್ಲಿ ಮೃತರಾದರು. ಸುಮಂತ್ ಮೂಲ್ಗವ್ ಕರ್ ರನ್ನು ಜೆ. ಆರ್.ಡಿ ಯವರು, ತಮ್ಮ ೬೮ ನೆ ವಯಸ್ಸಿನಲ್ಲಿ ಟೆಲ್ಕೊ ಚೇರ್ಮನ್ ಶಿಪ್ ನಿಂದ ಕೆಳಗಿಳಿದು, ಛೇರ್ಮನ್ ಆಗಿ ನೇಮಿಸಿದ್ದರು. ದರ್ಬಾರಿ ಸೇಠ್ ರವರಿಗೆ ತಮ್ಮ ೭೮ ನೆಯ ವಯಸ್ಸಿನಲ್ಲಿ, ಟಾಟಾ ಕೆಮಿಕಲ್ಸ್ ಛೇರ್ ಮನ್ ಅಗಿ ಜವಾಬ್ದಾರಿಯ ಅಧಿಕಾರವನ್ನು ವಹಿಸಿ ಕೊಟ್ಟಿದ್ದರು. ಹಾಗೆಯೇ ರುಸ್ಸಿಯವರಿಗೆ ತಮ್ಮ ೮೦ ನೆಯ ವಯಸ್ಸಿನಲ್ಲಿ, ಟಾಟಾ ಸ್ಟೀಲ್ ಕಂಪೆನಿಯ ಜವಾಬ್ದಾರಿಯನ್ನು ವಹಿಸಿಕೊಟ್ಟರು. ೧೯೮೧ ರಲ್ಲಿ ರತನ್ ಟಾಟಾ ರವರನ್ನು Chairman of Tata Industries ಆಗಿ ನೇಮಕ ಮಾಡಿ ತಾವು ಹೊರಗಡೆಯಿದ್ದು ಗಮನಿಸುತ್ತಿದ್ದರು. ೧೯೯೧-೧೯೯೩ ಟಾಟಾ ಡೈರೆಕ್ಟರ್, 'ಸರ್ ನವರೋಜಿ ಸಕ್ಲಾಟ್ ವಾಲ' ತೀರಿಕೊಂಡ ಮೇಲೆ, ಟಾಟಾ ಸನ್ಸ್ ಗೆ ನೇಮಿಸಲ್ಪಟ್ಟ ಸಮಯ, ಜುಲೈ ೨೬, ೧೯೩೮ ನಲ್ಲಿ. ಜೆ ಶುರು ಮಾಡಿದಾಗ ೧೪ ಕಂಪೆನಿಗಳು Tata & Sons; ನಲ್ಲಿದ್ದವು. ಅವರ ಮುಂದಾಳತ್ವದಲ್ಲಿ ಅನೇಕ ಮೊಟ್ಟ ಮೊದಲ ಚಟುವಟಿಕೆಗಳಿಗೆ ನಾಂದಿಯಾಯಿತು. ಕಮರ್ಷಿಯಲ್ ವಾಹನಗಳು, ವೆಹಿಕಲ್ಸ್, ಇಂಜಿನಿಯರಿಂಗ್, ಹೋಟೆಲ್, ಏರ್ ಕಂಡಿಶನಿಂಗ್ ಮತ್ತು ರೆಫ್ರಿಜರೇಶನ್, ಕನ್ಸೂಮರ್ ಸರ್ವೀಸಸ್ ಮತ್ತು ಐ.ಟಿ, ಕನ್ಸೂಮರ್ ಪದಾರ್ಥಗಳು, ಡ್ಯೂರಬಲ್ಸ್, ಇಂಡಸ್ಟ್ರಿಯಲ್ ಪ್ರಾಡಕ್ಟ್ಸ್. ಟಿ.ಸಿ.ಎಸ್. ಮೊದಲು, ಟಾಟ ಮತ್ತು ಸನ್ಸ್ ಗೆ ಸಾಫ್ಟ್ ವೇರೆ ಒದಗಿಸಲು ಪ್ರಾರಂಭವಾದದ್ದು, ೧೯೬೮ ಈಗ ದೇಶದ ಅತಿ ಭಾರಿ ಸಂಸ್ಥೆಯಾಗಿ ರೂಪುಗೊಂಡಿದೆ. ಜೆ, ದೇಶದ ಹಲವರು ಸಮಸ್ಯೆಗಳಿಗೆ ಸ್ಪಂದಿಸಿ ತಮ್ಮ ಯೋಗದಾನ ಮಾಡಿದ್ದಾರೆ. 'ಫ್ಯಾಮಿಲಿ ಪ್ಲಾನಿಂಗ್, ಅಂಡ್ ಪಾಪ್ಯುಲೇಶನ್ ಕಂಟ್ರೋಲ್'. ವಿಶ್ವಸಂಸ್ಥೆ, ಅವರಿಗೆ ಸೆಪ್ಟೆಂಬರ್, ೧೯೯೨ ರಲ್ಲಿ ಪ್ರಶಸ್ತಿ ಪ್ರದಾನ ಮಾಡಿದೆ. ದೇಶದಾದ್ಯಂತ ವಿದ್ಯಾಪ್ರಸಾರ, ಅನಕ್ಷರತೆಯ ನಿರ್ಮೂಲನೆ ಅವರ ಗುರಿಯಾಗಿತ್ತು. ಮಕ್ಕಳು ಹಾಗೂ ಅಬಲ ಸ್ತ್ರೀಯರ ಯೋಗಕ್ಷೇಮ, ಮತ್ತು ಅವರ ಜೀವನಸ್ತರದಲ್ಲಿ ಆದಾಯ ಹೆಚ್ಚಿಸುವ ಕಾರ್ಯಗಳು. 'NCPA', 'TIFR' ಗಳ ಸ್ಥಾಪನೆ. 'National Institute for Advanced Studies', ಬೆಂಗಳೂರಿನಲ್ಲಿ. ಭಾರತದ ಪ್ರಥಮ ಕ್ಯಾನ್ಸರ್ ಆಸ್ಪತ್ರೆಯ ಸ್ಥಾಪನೆ. Tata Memorial Hospital for Cancer Research & Treatment, ತಮ್ಮ ೪೦ ನೆಯ ವಯಸಿನಲ್ಲಿ ವಿವಿಧೋದ್ದೇಶಗಳ ಪೂರೈಕೆಗಾಗಿ, 'JRD Tata Trust', ಸ್ಥಾಪನೆಯಾಯಿತು. ತಮ್ಮ ಟಾಟಾ ಸನ್ಸ್ ನಲ್ಲಿದ್ದ ,ಮತ್ತು ಇತರ ಟಾಟಾ ಕಂಪೆನಿಗಳಲ್ಲಿದ, ಶೇರ್ ಗಳನ್ನು ಮಾರಿ, ಮಕ್ಕಳು, ಹಾಗೂ ಸ್ರೀಯರಿಗಾಗಿ, ಒಂದು ಸ್ವಂತ ಟ್ರಸ್ಟ್, 'JRD Tata Trust & Thelma Tata Trust' ಮಾಡಿದರು. ನೆಹರು ರವರ ಸ್ನೇಹ ಅವರಿಗೆ ದೊರೆಯಿತು.
'ಜೆ.ಆರ್.ಡಿ' ತಯಾರಿಸಿದ ಚಾರಿತ್ರ್ಯಿಕ "ಬಾಂಬೆ ಪ್ಲಾನ್"
ಎರಡನೆಯ ವಿಶ್ವಯುದ್ಧದ ತರುವಾಯ, ಭಾರತ ದೇಶದಲ್ಲಿ ಯಂತ್ರೀಕರಣದಿಂದ ಉತ್ಪಾದನೆ ಹೆಚ್ಚಿಸಲು, 'ಜೆ ' ರವರ ಮನಸ್ಸು ಹಾತೊರೆಯುತ್ತಿತ್ತು. ತಮ್ಮ ಜೊತೆಗೆ, ಆಗಿನ ಭಾರತದ ಸುಪ್ರಸಿದ್ಧ ಉದ್ಯಮಿಗಳಾದ, 'ಜಿ.ಡಿ.ಬಿರ್ಲ, 'ಕಸ್ತುರ್ ಭಾಯ್ ಲಾಲ್ ಭಾಯ್' ಮುಂತಾದವರನ್ನು ಸೇರಿಸಿ ಕೊಂಡರು. ಟೆಕ್ನೋಕ್ರಾಟ್, 'ಜಾನ್ ಮಥಾಯ್',  ಅರ್ದೇಶಿರ್ ದಲಾಲ್,  ಎ.ಡಿ.ಶ್ರಾಫ್, ೧೯೪೪ ರ ಜನವರಿಯಲ್ಲಿ ಬಾಂಬೆ ಪ್ಲಾನ್, ತಯಾರಿಸಿದರು. ಇದು "Plan of Economic Development for India ", ಎಂದು ಪ್ರಸಿದ್ಧಿಯಾಗಿದೆ. ಜನವರಿ ೧೯೪೪ ರಲ್ಲಿ ಒಂದು ರಿಪೊರ್ಟ್, ಮತ್ತೊಂದು ೧೯೪೪ ರಲ್ಲಿ ಮತ್ತೊಂದು ವರದಿ ತಯಾರಾಯಿತು. ಜೆ. ಆರ್. ಡಿ. ಯವರಿಗೆ ಸಂದ ಪ್ರಶಸ್ತಿಗಳನ್ನು ಪ್ರತ್ಯೇಕವಾಗಿ ದಾಖಲಿಸಲಾಗಿದೆ. ಅವರಿಗೆ ಭಾರತ ಸರ್ಕಾರದ ಅತಿಹೆಚ್ಚಿನ ಬಹುಮಾನ, "ಭಾರತರತ್ನ ಪ್ರಶಸ್ತಿ", ೧೯೯೨ ರಲ್ಲಿ ದೊರೆಯಿತು.
ನಿಧನ
೧೯೯೩ ಯಲ್ಲಿ, 'ಜೆ.ಆರ್.ಡಿ' ಯವರು, ಹವಾ ಬದಲಾವಣೆಗೆ ಜಿನಿವಾ ನಗರಕ್ಕೆ ಹೋಗಿದ್ದರು. ಅಲ್ಲಿ, ಅವರ ಆರೋಗ್ಯದಲ್ಲಿ ಹೆಚ್ಚು ಕಡಿಮೆಯಾಗಿ, ಅಲ್ಲಿನ ಆಸ್ಪತ್ರೆಯೊಂದರಲ್ಲಿ ತೀರಿಕೊಂಡರು. ಅವರ ಅಂತಿಮ ಸಮಯದಲ್ಲಿ ಅವರ ಬಳಿ ಆಪ್ತರ್ಯಾರೂ ಇರಲಿಲ್ಲ. ಅವರ ಪ್ರೀತಿಯ ಮಡದಿ, ಥೆಲ್ಲಿ ಟಾಟಾ ಯವರು ಮುಂಬಯಿನಲ್ಲಿ, 'ಸತತವಾಗಿ Coma ಸ್ತಿತಿಯಲ್ಲಿದ್ದು', ಭಾರತದ ಸಂಪತ್ತನ್ನು ಹೆಚ್ಚಿಸಿ ಔದ್ಯೋಗಿಕರಣಕ್ಕೆ ನಾಂದಿಯನ್ನು ಹಾಕಿ, ಉದ್ಯೋಗಕ್ಷೇತ್ರಕ್ಕೆ ಮಾದರಿಯಾದ  ಮಾರ್ಗದರ್ಶನ ಮಾಡಿದ  ಬಹುತೇಕ ಟಾಟಾ ಡೈರೆಕ್ಟರ್ ಗಳಂತೆ, 'ಜೆ.ಆರ್.ಡಿ 'ಯವರೂ, ಯೂರೋಪ್ ನಲ್ಲಿ ಮರಣಹೊಂದಿದರು. 'ಭಾರತೀಯ ಸಂಸತ್ತು', ಶೋಕಾಚರಣೆಯ ಪ್ರಯುಕ್ತ,  ಮೂರು ದಿನಗಳ ಕಾಲ ಮುಚ್ಚಲ್ಪಟ್ಟಿತ್ತು.
ಜೆ.ಆರ್.ಡಿ.ನಡೆದು ಬಂದ ಹಾದಿ
೧೯೦೪ ಪ್ಯಾರಿಸ್ ನಲ್ಲಿ ಜನನ.
೧೯೩೮ ಟಾಟಾ ಸನ್ಸ್ ಸಂಸ್ಥೆಯ ಅಧ್ಯಕ್ಶರಾಗಿ ನೇಮಕ.
ಉಲ್ಲೇಖಗಳು
<References />
ಅನಂತ್ ಕುಮಾರ್
ಅನಂತ್ ಕುಮಾರ್ (22 ಜುಲೈ 1959 - 12 ನವೆಂಬರ್ 2018) ಭಾರತೀಯ ಜನತಾ ಪಕ್ಷದ ಭಾರತೀಯ ರಾಜಕಾರಣಿಯಾಗಿದ್ದರು. 1996 ರಿಂದ ಅವರು ಲೋಕಸಭೆಯಲ್ಲಿ ಬೆಂಗಳೂರು ದಕ್ಷಿಣ ಕ್ಷೇತ್ರವನ್ನು ಪ್ರತಿನಿಧಿಸಿದ್ದರು. ನರೇಂದ್ರ ಮೋದಿ ಸರಕಾರದಲ್ಲಿ ಸಂಸದೀಯ ವ್ಯವಹಾರಗಳ  ಕೇಂದ್ರ ಸಚಿವರಾಗಿ ಮತ್ತು ರಾಸಾಯನಿಕ ಮತ್ತು ರಸಗೊಬ್ಬರ ಸಚಿವರಾಗಿ ಸೇವೆ  ಸಲ್ಲಿಸಿದ್ದರು.,
ಬಾಲ್ಯ, ವಿದ್ಯಾಭ್ಯಾಸ
ಅನಂತ ಕುಮಾರ್ ರವರು, ೨೨ ಜುಲೈ, ೧೯೫೯, ರಂದು, 'ಶ್ರೀ ಎಚ್. ಎನ್. ನಾರಾಯಣ ಶಾಸ್ತ್ರಿ, ಮತ್ತು 'ಗಿರಿಜಾ,' ದಂಪತಿಗಳ ಮಗನಾಗಿ ಜನಿಸಿದರು. 'ರಾಷ್ಟ್ರೀಯ ಸ್ವಯಂ-ಸೇವಕಸಂಘದಲ್ಲಿ ಅವರಿಗೆ ಆಸಕ್ತಿ ಇತ್ತು.. ತಮ್ಮ ಬಿ ಎ (ಕಲಾ) ಪದವಿಯನ್ನು ಕೆ. ಎಸ್. ಆರ್ಟ್ಸ್ ಕಾಲೇಜ್, ಹುಬ್ಬಳ್ಳಿಯಿಂದ ಮತ್ತು '''ಎಲ್. ಎಲ್. ಎಮ್ [ಲಾ]''' ಪದವಿಯನ್ನು, ಜೆ. ಎಸ್. ಎಸ್. ಲಾ ಕಾಲೇಜ್ ಮೈಸೂರನಲ್ಲಿ ಗಳಿಸಿದರು.
ಅನಂತ ಕುಮಾರ್ ತಂದೆ ನಾರಾಯಣ ಶಾಸ್ತ್ರಿ ರೈಲ್ವೆ ಉದ್ಯೋಗಿಯಾಗಿದ್ದು ಹಲವು ವರ್ಷಗಳ ಕಾಲ ಹುಬ್ಬಳ್ಳಿಯಲ್ಲೇ ವಾಸವಾಗಿದ್ದರು. 1970-80ರ ದಶಕದಲ್ಲಿ ಅನಂತ್ ಅವರ ಜೀವನ ಹುಬ್ಬಳ್ಳಿಯಲ್ಲೇ ಸಾಗಿತ್ತು. ಅವರ ತಾಯಿ ಗಿರಿಜಾ ಶಾಸ್ತ್ರಿ ಸಾಮಾಜಿಕ ಕಾರ್ಯಕರ್ತೆ, ಜತೆಗೆ ಹುಬ್ಬಳ್ಳಿ ಜನಸಂಘದ ಸಕ್ರಿಯ ಸದ್ಯರಾಗಿದ್ದರು. ಸೆಪ್ಟೆಂಬರ್ 3, 1985 ರಿಂದ ಸೆಪ್ಟಂಬರ್ 2, 1986 ರವರೆಗೆ ಹುಬ್ಬಳ್ಳಿ-ಧಾರವಾಡ ಪುರಸಭೆಯ ಎರಡನೇ ಮಹಿಳಾ ಉಪ ಮೇಯರ್ ಆಗಿ ಅವರು ಸೇವೆ ಸಲ್ಲಿಸಿದ್ದರು.
ಸಾರ್ವಜನಿಕ ಜೀವನ
ರಾಜಕೀಯದಲ್ಲಿ ಮೇಲೇರುವ ಮಹಾತ್ವಾಕಾಂಕ್ಷೆ ಹೊಂದಿದ್ದ ಅನಂತ ಕುಮಾರ್, 1987ರಲ್ಲಿ ಬಿಜೆಪಿ ಸೇರಿದರು. ಬಿಜೆಪಿ ರಾಜ್ಯ ಕಾರ್ಯದರ್ಶಿ, ರಾಜ್ಯ ಯುವ ಮೋರ್ಚಾ ಅಧ್ಯಕ್ಷ, ಪ್ರಧಾನ ಕಾರ್ಯದರ್ಶಿ ಮತ್ತು ರಾಷ್ಟ್ರೀಯ ಕಾರ್ಯದರ್ಶಿಯಾಗಿ ಜವಾಬ್ದಾರಿ ಹೊತ್ತಿದ್ದರು. ಕರ್ನಾಟಕದಲ್ಲಿ, ಬಾಲ್ಯದಿಂದ ರಾಷ್ಟ್ರೀಯ ಸ್ವಯಂ ಸೇವಕ ಸಂಘದ, ತತ್ವಗಳಿಂದ ಪ್ರೇರಿತರಾಗಿದ್ದರು. 'ಅಖಿಲ ಭಾರತೀಯ ವಿದ್ಯಾರ್ಥಿ ಪರಿಷತ್' ನ ವಿದ್ಯಾರ್ಥಿ ವಿಭಾಗದಲ್ಲಿ ಸೇರಿಕೊಂಡರು. ತುರ್ತು-ಪರಿಸ್ಥಿತಿಯ ಸಂದರ್ಭದಲ್ಲಿ ಅವರನ್ನು ೪೦ ದಿನ ಸೆರೆಮನೆಯಲ್ಲಿಟ್ಟಿದರು. ತಮ್ಮ ಚಿಕ್ಕವಯಸ್ಸಿನಲ್ಲೇ, ಕರ್ನಾಟಕ ವಲಯದ ಬಿ. ಜೆ.ಪಿ ಯ ಜನರಲ್ ಸೆಕ್ರೆಟರಿಯಾಗಿ, ಚುನಾಯಿತರಾಗಿದ್ದರು. ನಂತರ, ೧೯೮೫ ರಲ್ಲಿ ಅದರ ರಾಷ್ಟ್ರೀಯ ಕಾರ್ಯದರ್ಶಿಯಾಗಿ ಆಯ್ಕೆಯಾದರು.'ಆಖಿಲ ಭಾರತೀಯ ವಿದ್ಯಾರ್ಥಿ ಫರಿಷತ್', ನಿಂದ ಮುಂದೆ 'ಜನತಾಪಾರ್ಟಿ.' ಯ ದೊಡ್ಡ ಹುದ್ದೆಗಳಿಗೆ ಅವರನ್ನು ಆರಿಸಲಾಯಿತು. ಬಿ. ಜೆ. ಪಿ ಯ ರಾಜ್ಯಮಟ್ಟದ ಅಧ್ಯಕ್ಷರಾಗಿ ನಾಮಿನೇಟ್,' ಆದರು. 'ಯುವ-ಮೋರ್ಚ' ದಲ್ಲಿ ಅವರು ನಡೆಸಿದ ಕಾರ್ಯವೈಖರಿಯನ್ನು ಗಮನಿಸಿ ಅವರನ್ನು, ೧೯೯೬ ರಲ್ಲಿ, ರಾಷ್ಟ್ರಮಟ್ಟದ ರಾಜಕೀಯವಲಯದಲ್ಲಿ ಕಾರ್ಯದರ್ಶಿಯನ್ನಾಗಿ ಆಯ್ಕೆಮಾಡಿದರು. 'ರಾಮಜನ್ಮಭೂಮಿಯ ಕಾರಣಕ್ಕೆ ಹೋರಡಿದ ವ್ಯಕ್ತಿ,' ಹೋರಾಡಿ, ಕರ್ನಾಟಕದಿಂದ ಆಯ್ಕೆಯಾದ ಪ್ರತಿನಿಧಿಗಳಲ್ಲಿ ಅವರೊಬ್ಬ ಪ್ರಮುಖರಾಗಿದ್ದರು. ಬಿಜೆಪಿ ರಾಜ್ಯಾಧ್ಯಕ್ಷ ಬಿಎಸ್ ಯಡಿಯೂರಪ್ಪನವರಂತೆ ರಾಜ್ಯದಲ್ಲಿ ಬಿಜೆಪಿಯನ್ನು ಬಲಪಡಿಸಿದ ಶ್ರೇಯಸ್ಸು ಅವರಿಗೆ ಸಲ್ಲುತ್ತದೆ. ತಳಮಟ್ಟದಿಂದ ಪಕ್ಷ ಕಟ್ಟಿದ ಅವರು ದಕ್ಷಿಣ ಭಾರತದಲ್ಲಿ ಮೊದಲ ಬಿಜೆಪಿ ಸರಕಾರ ರಚಿಸಲು ಕಾರಣರಾದರು.
ಮಂತ್ರಿ ಪದವಿ
'ದಕ್ಷಿಣ ಬೆಂಗಳೂರಿನ ಎಲೆಕ್ಟೊರಲ್ ಕಾಲೇಜ್', ನಲ್ಲಿ ಅವರ ವರ್ಚಸ್ಸು ಹೆಚ್ಚಿ, ಪಾರ್ಟಿಯ ಒಬ್ಬ ಪ್ರಮುಖ ವ್ಯಕ್ತಿಯಾಗಿದ್ದರು. ಕರ್ನಾಟಕದಿಂದ ಮುಂದೆ, ಲೋಕಸಭೆಗೆ ನಿಂತರು. ೧೯೯೮ ರಲ್ಲಿ ಅವರು ಪುನರ್ ಚುನಾಯಿತರಾದರು. ಅನಂತ್ ಕುಮಾರ್, ಪ್ರಧಾನ ಮಂತ್ರಿ, 'ಅಟಲ್ ಬಿಹಾರಿ ವಾಜಪೇಯಿ,' ರವರ ಮಂತ್ರಿಮಂಡಲದಲ್ಲಿ, 'ವಿಮಾನಯಾನ ಇಲಾಖೆಯ ಸಚಿವರಾಗಿದ್ದರು,' ಆವರು ಅತಿ ಚಿಕ್ಕಪ್ರಾಯದ ಮಂತ್ರಿಯಾಗಿದ್ದರು. ನಾಗರಿಕ ವಿಮಾನಯಾನ ಸಚಿವರಾಗಿ, ಪ್ರವಾಸೋದ್ಯಮ, ಕ್ರೀಡೆ, ಯುವ ವ್ಯವಹಾರ ಮತ್ತು ಸಂಸ್ಕೃತಿ, ನಗರಾಭಿವೃದ್ದಿ ಮತ್ತು ಬಡತನ ನಿರ್ಮೂಲನೆಯಂತಹ ಖಾತೆಗಳನ್ನು ನಿಭಾಯಿಸಿದ್ದಾರೆ.
2014ರ ಗೆಲುವು
2014ರಲ್ಲಿ ಅವರಿಗೆ ಕಾಂಗ್ರೆಸ್ ಅಭ್ಯರ್ಥಿ ನಂದನ್ ನಿಲೇಕಣಿ ಅವರಿಂದ ಪ್ರಬಲ ಪ್ರತಿಸ್ಪರ್ಧೆ ಕಂಡುಬಂದಿತ್ತು. ಆದರೆ ತಮ್ಮ ಸ್ಥಾನವನ್ನು ಉಳಿಸಿಕೊಳ್ಳುವಲ್ಲಿ ಯಶಸ್ವಿಯಾದ ಅವರು 2 ಲಕ್ಷ ಮತಗಳ ಅಂತರದಿಂದ ಪ್ರಚಂಡ ಗೆಲುವು ಸಾಧಿಸಿದ್ದರು.
ಅದಮ್ಯ ಚೇತನ ಸಂಸ್ಥೆ
ತಮ್ಮ ತಾಯಿ ಗಿರಿಜಾ ಶಾಸ್ತ್ರಿ ಸ್ಮರಣಾರ್ಥ ಅವರ ಪತ್ನಿ ತೇಜಸ್ವಿನಿ ಮುನ್ನಡೆಸುತ್ತಿರುವ ಸಾಮಾಜಿಕ ಸೇವೆಯ ಸರ್ಕಾರೇತರ ಸಂಸ್ಥೆ "ಅದಮ್ಯ ಚೇತನ"ದ ಸಲಹೆಗಾರರಾಗಿದ್ದರು.
ವಿಶ್ವಸಂಸ್ಥೆಯಲ್ಲಿ ಕನ್ನಡ ಭಾಷಣ
ವಿಶ್ವಸಂಸ್ಥೆಯಲ್ಲಿ ಕನ್ನಡದಲ್ಲಿ ಭಾಷಣ ಮಾಡಿದ ಮೊದಲ ವ್ಯಕ್ತಿ ಎಂಬ ಹೆಗ್ಗಳಿಕೆ ಅವರದು.
ಬಾಹ್ಯ ಸಂಪರ್ಕ-ಕೊಂಡಿಗಳು
ವರ್ಗ:ಕರ್ನಾಟಕದ ರಾಜಕಾರಣಿಗಳು ವರ್ಗ:೨೦೧೮ ನಿಧನ ವರ್ಗ:೧೯೫೯ ಜನನ ವರ್ಗ:ಲೋಕಸಭೆ ಸದಸ್ಯರು